Pasukan OG baru-baru ini mengumumkan Anathan “ana” Pham, pemain carry lagenda dari pasukan OG kini bersara. Tidak lupa juga Ana adalah pemenang The International (TI) dua kali berturut-turut.
Pada usia 21 tahun, Ana memberitahu bahawa beliau sudah lama ingin bersara untuk masa yang lama. Beliau mahu belajar lebih lagi tentang kehidupan lain di luar sana selain DOTA 2.
Ana adalah pemain tempat ketiga di esportsearnings.com sebagai antara pemain e-sukan dengan pendapatan terbanyak dengan jumlah AS$6 juta.

Ana memulakan kariernya di Australia tetapi beliau bertekad untuk berhenti sekolah dan pindah ke China pada tahun 2015 bagi meneruskan karier Dota 2. Di China, Ana menjadi antara pemain yang terkenal apabila berjaya memasuki Invictus Gaming (IG) pada Mac 2016 sebagai pemain ganti untuk pemain mid lagenda Luo “Ferrari_430” Feichi.
Ana meninggalkan IG akibat konflik dari pihak pengurusan dan memasuki OG pada Ogos 2016. Dengan pasukan barunya, Ana telah berjaya membantu pasukannya untuk memenangi dua kemenangan besar iaitu di Boston Major pada Disember 2016 dan Kiev Major pada April 2017.
“Tahun-tahun sebelum ini merupakan suatu perjalanan yang hebat untuk saya. Oleh itu saya ingin memberitahu saya kini akan bersara dari Dota. Sudah lama saya memikirkan hal persaaraan ini, dan saya ingin bergerak ke alam kehidupan yang baru.
“Akhir kata, Dota telah menjadi sebahagian besar dari hidup saya untuk masa yang amat lama. Saya sudah mula mencari dan lebih menghargai benda lain buat masa ini. Saya mahu belajar dan menjelajah lebih jauh untuk di luar sana,” kata Ana.
Sebelum bersara, Ana kembali untuk OG bermula April 2021 untuk 2021 Dota Pro Circuit (DPC). Namun OG gagal untuk mendapatkan tempat untuk jemputan terus ke TI10 di Stockholm, Sweden Ogos ini. OG masih ada peluang untuk melayakkan diri ke TI10 melalui the regional qualifiers di Eropah pada 7-10 Julai ini.
Ana menjadi antara pemain lagenda OG dengan permainannya berlawan PSG.LGD dengan permainan Phantom Lancer dan Ember Spirit di lima permainan dota untuk menuju kejayaan.
Semestinya kehilangan Ana memberi kesan kepada OG dan peminat namun menunjukkan sinar baharu buat pemain muda untuk berjaya di peringkat antarabangsa.
Terima kasih Ana!


Pemain profesional Dota 2, Jesse Vainikka, 28 atau JerAx akhirnya berhasrat untuk menceburi sesuatu yang baru sekali gus mengumumkan persaraannya dari dunia kompetitif permainan berkenaan.
Jejaka yang dikenali dengan posisi empat di skuad Eropah, OG itu sudah empat tahun bersama organisasi dan menyumbangkan beberapa pencapaian seperti menjadi pemain pertama di empat Major berturut-turut dan juara The International Dota 2 dua kali berturut-turut (2018-2019).

From Boston to Shangai, @iamJERAX allowed us to write a unique story with OG.
 All good things come to an end, and Jesse has decided to retire from pro Dota 2.
Thank you Jesse!
 🌻 Read JerAx’s statement ➡ https://t.co/izeufE6vU4#DreamOG pic.twitter.com/nIxvuP9gxK
— OG (@OGesports) January 26, 2020

Di Twitter, OG mengeluarkan kenyataan JerAx dan antara intipati ucapannya ialah Dota 2 banyak mengajarnya tentang makna berusaha. Permainan itu begitu kompleks sehingga tiada siapa boleh menyelesaikan teka teki di dalamnya (dengan maksud lain, Dota 2 sentiasa berevolusi).
Dia juga berkata segala latihan, komitmen diberikan hampir membuatkan dia lupa siapa dirinya yang sebenar sehinggalah apabila mengambil keputusan ini.
Pemain OG, Ana juga turut mengumumkan dirinya berehat sebentar dan akan kembali pada musim baru DPC (2021) kelak.


Isu pemain tak dibayar gaji atau menerima wang kemenangan daripada pertandingan bukanlah perkara baru. Nampaknya, ia makin menjadi-jadi apabila pemain kelahiran Malaysia dan menetap di Kanada, David Tan masih tidak dibayar wang kemenangan dari pasukan terdahulunya, Tigers.
David membuat satu posting di akaun Twitter miliknya meluahkan kekecewaan itu.

That concludes my run this season. Tigers Org has not paid for minor win + KL Major, season before that I also got scammed with GESC. $0 from 2 years of playing in DPC Tournaments. Tough times to be a Dota 2 professional if you aren’t on top. Sorry to all my fans, GL to the rest
— David Tan (@MoonMeanderated) July 14, 2019

Tulisnya, Tigers (organisasi yang ketika itu merekrut Dendi, Mushi, Xepher dan 1437) masih tak membayar wang kemenangan di DreamLeague Season 10 Minor dan KL Major.
Malah, beliau juga ditipu oleh penganjur kejohanan GESC Minor di Indonesia (ketika itu beliau bersama Digital Chaos).
Katanya lagi, selama dua tahun bermain kejohanan dalam Dota Pro Circuit, satu sen pun belum diterima.
“Ini adalah masa yang sukar untuk menjadi pemain Dota 2 profesional kalau kita bukan di atas. Kepada peminat semua, saya minta maaf dan semoga berjaya kepada yang lain,”.

Oke ,maybe this why ahjit and iyd leave tigers.
Wtf , @DOTA2 @DreamHackDota
— Alfarizi (@alfarizitt) July 14, 2019

Omg, so thats why iyd and ahjit leave the team, thats fucked up @1437x
— K (@DidiRaka) July 14, 2019

Twit di atas adalah komen daripada pengikutnya yang mengatakan ada sebab IYD dan AhJit meninggalkan pasukan itu mungkin kerana tak dibayar wang kemenangan juga.
Sementara itu, pada 9 hari lepas, bekas pengurus Tigers, Xero atau Da Wei mengatakan dia sudah pun membantu kesemua pemain yang tak dibayar mengambil tindakan mahkamah ke atas organisasi itu bagi mendapatkan hak mereka kembali.

Tambah Da Wei lagi, beliau tidak lagi bersama organisasi itu. Walaupun beliau tak bertanggungjawab menolong pemain dalam kapasitinya sekarang tapi ia adalah sesuatu yang harus dilakukan.
Sumber: Twitter
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Sebelum ini kami melaporkan jualan tiket untuk The International 2019 (kejohanan tahunan Dota 2) akan bermula tak lama lagi dan dijual berasingan untuk komuniti di China dan global.
Hari ini, Valve mengumumkan tiket tersebut boleh didapatkan mulai 24 Mei (Jumaat) ini.

The International 2019 Tickets — https://t.co/lHM1sbSnxQ #TI9 pic.twitter.com/bfujsVIBL4
— Wykrhm Reddy (@wykrhm) May 20, 2019

Tiket untuk peminat di China boleh dibeli menerusi Damai dan diluar China, ia akan dijual menerusi Universe. Untuk maklumat lanjut tentang tiket dan masa, korang boleh klik SINI
Kali ini, Valve memberi akses awal kepada pengguna Battle Pass dan Dota Plus. Dikatakan, organisasi ini menghargai sesiapa saja yang menyokong mereka, Dota 2 dan TI 9. Bagi korang yang nak beli langganan kedua-dua servis ini, akses awal itu hanya diberikan kepada mereka yang membeli sebelum pengumuman ini dikeluarkan.
The International 2019 akan mengambil tempat di Mercedez-Benz Arena di Shanghai dan berlangsung pada 20 Ogos hinggalah 25 Ogos.
Ikuti kami di Facebook dan Instagram.
Saksikan kami di YouTube.


Seperti biasa pada setiap kali The International, perlawanan antara yang terbaik (All-Star) akan dilangsungkan untuk mencipta suasana di kejohanan dunia Dota 2.
Kali ini, pasukan sudah ditentukan dengan 10 pemain yang dipilih mengikut skor daripada mata fantasi (fantasy points) yang dimeritkan mengikut prestasi ketika peringkat kumpulan berlangsung.
Walaupun ramai pemain dalam satu pasukan mungkin terpilih tapi hanya seorang saja yang layak mewakili pasukan mereka. Jom saksikan siapa mereka!
Pasukan Merah

LOOK: The man, the myth, the legend @TimsDOTA will be gracing the #TI9 ALL-STAR Match this coming August 24 at the main event! This is the first time for a Filipino player to make it to The International’s special event. Way to go Tims-god!#StrongerTogether#SummonYourStrength pic.twitter.com/cKjOzn58rb
— TNC Predator 🇵🇭 @ #TI9 🇨🇳 (@TNCPredator) August 18, 2019

Mereka adalah nama yang tidak asing lagi dan menunjukkan prestasi luar biasa pada peringkat kumpulan:

Johan ‘pieliedie’ Åström (Newbee)
Lu ‘Somnus’ Yao (PSG.LGD)
Timothy John ‘Tims’ Randrup (TNC Predator)
Michal ‘Nisha’ Jankowski (Team Secret)
Amer ‘Miracle-‘ Al-Barkawi (Team Liquid)

Pasukan Hijau

LET’S GO!!! Our very own @mickeDOTA is playing in the #TI9 ALL STAR MATCH!!! 🙌🎉
 Can’t wait to see our prodigal son carry on the torch after our Lodad All Star days at The International. 🔥🤩 pic.twitter.com/0ChPn8oX58
— Alliance @ 🇨🇳 #TI9 (@theAllianceGG) August 18, 2019

Syed Sumail ‘SumaiL’ Hassan (Evil Geniuses)
Ding ‘Dy’ Cong (Vici Gaming)
Michael ‘miCKe’ Vu (Alliance)
Roman ‘RAMZES’ Kushnarev (Virtus.pro)
Akbar ‘SoNNeikO’ Butaev (Natus Vincere)

Nama pasukan ini belum lagi rasmi dan mungkin dipinda pada hari acara nanti. Mengikut nama yang tersenarai, mereka adalah gandingan mantap dan akan cetuskan huru hara nanti.
Dengan mengikut format ARDM atau random deathmatch, ia menyaksikan setiap pemain menggunakan hero berlainan setiap kali respawn.
Hari acara The International 2019 akan bermula esok tapi perlawanan All-Star hanya akan dimainkan pada hari Jumaat. Sebelum hari itu tiba, kita akan menyaksikan banyak pasukan yang terpaksa mengibarkan bendera putih di pentas dunia ini.
The International 2019 mengumpulkan 18 pasukan Dota 2 seluruh dunia yang berjaya mengumpulkan mata tertinggi sepanjang musim Dota Pro Circuit (DPC) dan yang memenangi pusingan kelayakan serantau.
Juara akan membawa pulang USD14,596,851 iaitu kira-kira RM60 juta yang mana seorang ahli membawa pulang kira-kira RM12 juta sebagai habuan utama.
Sumber: VPEsports
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Dota Underlords, yang didaftarkan oleh Valve tak berapa lama dulu sebenarnya ialah Auto Chess yang dibangunkan mereka sendiri. Bermula hari ini, ia boleh mula dimainkan sesiapa yang memiliki The International 2019 Battle Pass.
Buat masa sekarang, ia masih dalam closed beta stage dan akan memasuki fasa beta terbuka dalam masa lebih kurang seminggu. Ia akan jadi percuma dan boleh dimainkan menerusi Steam, Android dan iOS!

Welcome to White Spire, Dota Underlords Preview is now available to Battle Pass owners.https://t.co/CAd9r5Xp0y
— Dota Underlords (@DotaUnderlords) June 13, 2019

Dengan menjadi standalone title, Dota Underlords menggunakan banyak mekanik daripada Dota Auto Chess tapi antaramuka ditambah baik dan memaparkan beberapa hero baru serta items. Mekanik The Synergy juga diubah dan dipermudahkan yang mana hero akan dikumpul sebagai “Alliances”. Setiap hero mempunyai dua Alliances, maksudnya dua synergies.  Sebagai contoh, Pudge yang di bawah kategori Heartless — Warrior.
Strategi Valve menyertakan akses awal Underlords kepada pengguna Battle Pass adalah sangat menarik kerana ia boleh menarik lebih ramai pemain membeli servis ini.
Sumber: VPEsports


Bagi komuniti DOTA2, Wykrhm Reddy adalah one stop information atau individu yang pantas memberikan maklumat terkini tentang apa yang berlaku dalam permainan itu. Daripada kemaskini, pertukaran roster dan apa-apa info baru semuanya disampaikan dalam bentuk video dan status.
Dalam banyak-banyak status, beliau juga ada memuat naik status yang lebih kepada pendapat peribadi mengenai sesuatu isu. Sebagai contoh, baru-baru ini berkenaan Ketagihan Video Game sebagai penyakit, menurut WHO.
Artikel berkaitan: Ketagihan video game diklasifikasikan sebagai penyakit menurut WHO
Video game menyelamatkan dan memusnahkan kehidupan (jika ketagih)

Menurutnya, kalau seseorang itu sukakan permainan video, perlu terima hakikat yang ia menyelamatkan nyawa dan juga memusnahkan kehidupan ramai orang.
Ini terjadi apabila bercakap dalam konteks ketagihan dan berbeza dengan menikmati permainan video untuk jangka masa panjang.
“Apabila kita buat sesuatu yang kita suka, ia menyeronokkan tapi kalau hanya buat SATU saja perkara yang kita suka, ia merbahaya. Ada perbezaannya,”
Dia juga mengharapkan generasi seterusnya dapat mengharungi perkara ini (ketagihan) dengan lebih mudah berbanding generasi kita.
“Kalau kita tak boleh terima silap sendiri, kita akan buat keadaan lebih sukar untuk generasi akan datang bagi menerima kenyataan ini,”
Kesimpulannya Wyk mengharapkan semua orang bersikap lebih terbuka dan menerima realiti yang semuanya akan menjadi padah apabila ia dilakukan secara berlebihan.


Selepas kekalahan Team Secret dan Royal Never Give Up yang mempunyai dua pemain Malaysia, MidOne dan Ahfu, kali ini giliran PSG.LGD pula yang masih bertahan di lower bracket, meninggalkan Yap Jian Wei (xNova) bertarung bersama pasukannya.
Mereka mara ke lower bracket seterusnya selepas menewaskan OG 2-0 dan bakal berdepan TNC esok pada jam 5 petang.
Sesetengah skuad Dota 2 bukanlah bermaksud semua pemain dari satu negara bermain bersama dan PSG.LGD hanya mempunyai seorang pemain Malaysia manakala yang lainnya dari China tapi xNova tetap membawa motto #MalaysiaBoleh!

🇷🇺🤺@xNovadota talks about #TI after that crazy win against @OGesports 🎙🤩 #EPICENTER Major
🔴🔵 #ICICESTPARIS pic.twitter.com/3YhcbcCh4n
— PSG Esports (@PSGeSports) June 28, 2019

Dalam twit di atas, xNova menceritakan mengenai kelebihan bermain di laman sendiri (China) ketika The International 2019 yang akan berlangsung di Shanghai nanti.
Ini kerana mereka tak perlu bootcamp di luar negara dan menghadapi masalah jet lag seperti yang dihadapi skuad Dota 2 dari China dan Asia Tenggara bermain di The International edisi sebelumnya diadakan di Amerika Syarikat dan Kanada.
Epicenter Major adalah Major terakhir dalam musim Dota 2 Pro Circuit 2018-2019 dan menawarkan hadiah wang tunai terkumpul USD1 juta dan 15,000 mata DPC.


Dalam perjalanan menuju ke upper bracket finals, Yap Jian Wei (xNova) tinggal selangkah lagi sebelum ke Grand Final kejohanan dunia Dota 2, The International 2019 yang berlangsung di Shanghai, China.
Beliau bersama pasukannya, PSG.LGD berjaya mengalahkan pasukan China, Vici Gaming dengan skor 2-0.
Ame yang bermain sebagai Spectre berjaya untuk farm dan mendapatkan item late game yang sangat berguna untuk pasukan itu. Dibantu dengan xNova dan Fy masing-masing menggunakan Elder Titan dan Jakiro dengan mudah membawa pasukan ini ke upper bracket.
Chalice yang bermain sebagai Ogre juga sangat tanky dan sukar dijatuhkan
Berita lanjut menyusul..


Bekas pemain Evil Geniuses, Syed “SumaiL” Hassan nampaknya menemui keselesaan bermain bersama abangnya, Yawar Hassan sekali gus menubuhkan skuad Quincy Crew bersama tiga lagi pemain terkenal iaitu, CCnC, SVG dan MSS.
Pengumuman ini dibuat sehari sebelum roster lock untuk musim baru Dota Pro Circuit bermula!

Ini adalah lineup penuh skuad Quimcy Crew:
Posisi 1: Quinn (midlaner)
Posisi 2: Sumail (carry)
Posisi 3: Yawar (offlane)
Posisi 4/5: MSS
Posisi 4/5: SVG
Berita lanjut menyusul..


Double Eleven yang bertapak dari United Kingdom hari ini melancarkan satu studio baharu mereka di Mid Valley, Kuala Lumpur.
Mereka sangat terkenal dengan permainan video Fallout 76, Minecraft Dungeons, Rust Console Edition, Limbo dan lain-lain.

Double Eleven sangat komited untuk membesarkan cawangan mereka dan kini mempunyai studio dengan keluasan 12,000 kaki persegi.
Studio yang dibina ini dengan reka bentuk yang sangat sesuai dengan kehendak studio permainan video moden.
Banyak tempat dibuat untuk menjaga semua para staf dari bilik pembinaan, bilik khas untuk play test dan beberapa tempat mesyuarat dari yang kecil sehingga yang besar, bilik panggung wayang dan tempat bersosial yang besar mengikut cara bekerja masing-masing.
Kawasan lobi juga mempunyai air minuman untuk semua orang dan meja bermain pool.
Double Eleven juga memperkenalkan fokus bekerja secara fleksibel untuk semua staff mereka termasuk bayaran lebih masa bekerja, dan penambahan cuti.
Jumlah staf yang ada sekarang untuk Double Eleven Malaysia adalah lebih kurang 60 orang.
Jumlah yang agak ramai dalam masa yang sangat singkat.
Menurut beberapa staf yang bekerja di sana juga pada hari Jumaat mereka akan ada masa untuk balik awal pada jam 4 petang atau 1 petang mengikut minggu.
Double Eleven Malaysia akan bekerja rapat dengan studio United Kingdom bagi projek global dan cuba untuk bekerja sebagai satu pasukan.

“Kami juga sangat teruja untuk melancar studio baru ini dengan etika pekerja dahulu ke Malaysia sekaligus mencipta banyak peluang baru dari tenaga kerja tempatan.
“Gabungan dua studio Malaysia dan United Kingdom ini adalah supaya kami dapat mencipta dan mengeluarkan lebih banyak permainan video,” menurut Mark South, Ketua Pegawai Operasi Double Eleven.
Syarikat ini akan terus mencari beberapa staf baru mereka untuk banyak lagi posisi yang akan dibuka bagi cawangan Kuala Lumpur mereka.
Jika anda berminat anda boleh melayari http://www.double11.com/careers.


Ingat lagi Life Is Strange? Game yang mengajar kita untuk buat keputusan yang betul kerana ia akan affect jalan cerita. Sekarang korang boleh mula download game ini di AppStore untuk iPhone dan juga iPad.
Sebelum ini ia dimainkan di PlayStation 3, PlayStation 4, Xbox 360, Xbox One dan PC pada 2015 yang lepas.
Dengan harga RM12.90, korang boleh akses episod pertama tapi untuk meneruskan pengembaraan, perlu dapatkan season pass yang berharga RM37.90. Okay lah tu kan, kira korang support developer untuk game yang korang minat.
Pembangun Life Is Strange, Square Enix juga ada mengatakan hasrat untuk memperkenalkan episod keempat dan kelima pada tahun depan.


Lagi permainan percuma untuk korang dan kali ni bukan calang-calang permainan mudah alih! Hitman Sniper kini boleh dimuat turun tanpa caj di Android dan iOS.
Kenapa tiba-tiba free? Ini kerana Square Enix ingin menyambut kejayaan 10 juta muat turun. Jika sebelum ini ia perlu dibeli dengan harga RM1.90, sekarang korang boleh dapatkan secara percuma sehingga 4 April ini aje.
Dalam masa 4 tahun, Hitman Sniper mencatatkan rekod yang biasa untuk permainan mudah alih dan juga menggunakan transaksi mikro untuk sustain sepanjang tempoh itu.
Download Android di SINI.
Download iOS di SINI.

Sumber: Gamesindustry


Ingat lagi tak game Plants VS Zombies? Time tu zaman smartphone canggih mula trending dan ramai antara kita yang download game kasual dekat smartphone.
Kalau dulu korang selalu main dekat phone, try lah kat PC pula. Plants Vs Zombies Game of the Year Edition keluaran Electronic Arts kini boleh dimuat turun di PC dan ia percuma!
Apa lagi, siap sedia untuk lawan zombi dan defend kebun korang dengan tentera tumbuhan yang macam-macam jenis. Korang boleh download sekarang melalui Origin. Klik saja sini untuk download.


PUBG Mobile kini sedang menyambut acara Halloween yang digelar ’13 Days of Halloween’ atau ’13 Hari Halloween’.

Dr Disrespect akan bermain PUBG Mobile bersama dengan beberapa pasukan dan pencipta kandungan yang lain.
Beliau juga bakal memilih setiap orang untuk tiga pasukan iaitu Team Violence, Team Speed dan Team Momentum.
Bagi perlawanan akhir diantara pasukan itu, tiga pemain dari tiga pasukan akan menyertai pasukan Team Doc.
Kemudia Dr Disrespect akan bermain bersama-sama penonton di Erangel dan penonton yang bertuah bakal mendapat peluang untuk memenangi 30 AirPods Pro dan iPhone13 baharu.

Maklumat lanjut boleh di dapati laman rasmi pertandingan ini.
Acara ini agak mengejutkan untuk Dr Disrespect kerana beliau sebelum ini pernah membuat beberapa kenyataan tidak menyukai permainan video di telefon pintar.


Streamer terkenal Dr Disrespect semalam memberitahu bahawa dia bakal menyaman Twitch atas ban yang dikenakan ke atasnya pada Jun tahun lalu.
Twitch bagaimanapun tidak memberitahu sebab kenapa beliau dikenakan ban.
Kini bertapak di Youtube dan jarang bercakap mengenai ban yang dikenakan akhirnya Dr Disrespect sudah hilang respek terhadap Twitch.
Beliau kini mengetahui alasan sebenar di sebalik ban itu.

Doc just said he knows why he got banned and he’s suing the fuck outta Twitch … GOOD
 Firm Handshakes Boss🤝 pic.twitter.com/bLYoMQv2vk
— Lord Vega (@LordVega) August 23, 2021

“Saya masih tidak boleh bercakap tentangnya, namun ramai bertanya kepada saya ‘Awak tahu kenapa?’. Ya saya tahu dan sudah berbulan saya tahu dan saya akan memberitahu anda semua saya akan menyaman Twitch atas apa yang mereka lakukan,”
Twitch pula terkenal dengan mengenakan ban tanpa memberi sebab kepada bekas streamer mereka.
Mungkin kita akan tahu nanti apabila Dr Disrespect sudah menyaman Twitch nanti.


Snoop Dogg hari ini mendedahkan Dr. Dre sedang menghasilkan muzik baharu untuk permainan Grand Theft Auto yang akan datang.
Didedahkan di dalam sebuah podcast bersama Rolling Stone Music Now Podcast, Snoop Dogg menyatakan Dr Dre kini sedang di dalam studio, menghasilkan muzik yang berkait rapat dengan permainan GTA.
“Jadi saya rasa itu cara muzik itu akan dilancarkan, melalui permainan video GTA.”
Buat masa ini pihak Rockstar Games masih lagi belum mengeluarkan kenyataan rasmi mengenai hal ini.
Sebelum ini, Dr Dre pernah menghasilkan lagu untuk francais GTA, iaitu Grand Theft Auto: San Andreas. Namun, tidak pasti sama ada muzik baru ini akan dilancarkan untuk GTA The Trilogy atau permainan GTA Online versi yang dipertingkatkan yang ditangguh sebelum ini.
Atau kemungkinan muzik untuk GTA 6 akan datang?
Artikel ini diterjemah dan disunting daripada IGN SEA.


Selepas Rockstar Games umumkan DLC baharu bagi GTA Online, kali ini, Dr. Dre pula memperlihatkan hasil kolaborasinya bersama permainan itu, GTA Online The Contract DLC.
The Contract akan memperlihatkan sebagai penceritaan Franklin yang membuka sebuah agensi untuk selebriti yang kemudiannya bertindak membantu Dr. Dre bersama koleksi muzik yang belum pernah dilancarkan.

View this post on Instagram

A post shared by Dr. Dre (@drdre)

Melalui DLC ini, pihak Rockstar sebelum ini menyatakan, terdapat penambahan stesen radio baharu, serta beberapa runut bunyi oleh Dr. Dre yang belum pernah diperdengarkan sebelum ini serta beberapa pilihan jalan permainan lain untuk pemain.
DLC The Contract akan tiba secara rasmi pada 15 Disember ini untuk GTA Online.
Sumber: ComicBook.


PERLAWANAN PERTAMA
Homebois menggunakan draft Hayabusa untuk memberikan burst damage yang tinggi. Red Esports mengubah strategi mereka dengan Mal menggunakan Benedetta dan Eren sebagai Roger menjadi hyper pasukan itu. Draft pasukan Red Esports memerlukan barang core untuk menjadi lebih efektif menyebabkan mereka harus mengambil masa untuk farming dahulu.
Namun begitu, pasukan Homebois lebih berdisiplin di dalam melakukan rotasi yang sangat-sangat baik untuk mendapatkan objektif turtle dan turret. Lord berjaya diambil oleh pasukan Homebois pada minit ke-9 dan terus menamatkan permainan itu untuk mengelakkan Red Esports menumbangkan mereka di fasa late game.

PERLAWANAN KEDUA
Red Esports menggunakan strategi yang sama seperti perlawanan pertama, Mal menggunakan Claude dan Eren bermain Hayabusa sebagai hyper. Mereka cuba untuk bermain dengan agresif pada minit awal permainan, Homebois menyedari tentang perkara itu menyekat tekanan yang diberikan Red Esports dengan melakukan rotasi yang sangat baik.
Homebois terus memberikan tekanan kepada pasukan Red Esports dengan burst damage dari Irfan dan Chibi, ini menyebabkan mereka berjaya mendapatkan turret dan turtle. Pada minit ke-6 sahaja, perbezaan gold di antara dua pasukan sudah mencecah 6 ribu. Lord berjaya diambil pasukan Homebois pada minit ke-11 dan terus mendapatkan kemenangan tidak lama kemudian.


Setelah menyepi selama 4 tahun, siri Dragon Age kini kembali dengan trailer terbaru di The Game Awards 2018.
Namun, trailer yang ditonjolkan adalah sangat samar-samar, hanya menunjukkan sebuah perisai dengan lambang dan mengakhiri trailer acah tanpa apa-apa judul langsung.
Di penghujung trailer, slogan ‘The Dread Wolf Rises’ merujuk kepada Solas, salah satu karakter utama dalam game ketiga Dragon Age yang mempunyai nama lain, Fen’harel bermaksud ‘Dread Wolf’.
Spoiler bagi yang belum habis main Dragon Age Inquistion, Solas mengkhianati pemain di akhir jalan cerita (serius korang mesti rasa sakit hati). Nampak gayanya Dragon Age baru ini akan menyambung kembali pemburuan Dread Wolf.
Menurut BioWare, produser eksekutif, Mark Darrah dan pengarah kreatif, Matthew Goldman sangat teruja untuk membawakan penceritaan dan pilihan lebih mendalam serta combat gameplay berkumpulan yang seronok ke dalam Dragon Age baru.
Saksikan kebangkitan Dread Wolf di trailer Dragon Age 4:


Pengurus Besar BioWare, Casey Hudson mengacah satu pengumuman penting berkenaan Dragon Age pada bulan Disember.
Menurut satu post terbaru blog BioWare, Hudson berkata, “Jika korang dah mengikuti perkembangan daripada saya dan Mark Darrah (penerbit eksekutif Anthem dan Dragon Age), korang tentu sudah tahu kami sedang membangunkan Dragon Age secara rahsia. Dragon Age merupakan satu francais sangat penting untuk studio kami dan kami teruja untuk menyambung kembali legasi game ini.”
Apa yang Hudson cakap itu benar. Walaupun studio yang terkenal dengan game RPG sedang bertungkus lumus untuk melancarkan alpha tertutup game terbaru bergenre shooter open-world ala-ala Destiny, Anthem, syarikat berasal dari Canada ini tidak pernah mengabaikan game mereka lain seperti Mass Effect (baru sahaja visual dipertingkatkan di 4K untuk Xbox One) dan Star Wars: The Old Republic (mengeluarkan kandungan cerita baru).
Dragon Age: Inquisition adalah game ketiga bagi siri Dragon Age dilancarkan pada 2014.
Selepas Dragon Age: Inquisition dikeluarkan pada 2014, terdapat banyak desas-desus diperkatakan tentang game Dragon Age seterusnya. Laporan Eurogamer mengatakan Dragon Age baru akan menjaminkan penceritaan dan karakter mantap serta tertumpu kepada servis ‘langsung’ (games as a service) seperti yang diterapkan dalam Anthem.
Namun, mereka tidak pernah mendedahkan Dragon Age akan dikeluarkan untuk platform mana. Buat masa sekarang, apa pun boleh terjadi dan mungkin game fantasi RPG ini bakal dikeluarkan untuk mobile seperti Diablo Immortal.
BioWare juga akan mempamerkan trailer baru untuk Anthem di The Game Awards dan inilah adalah masa paling sesuai untuk mengumumkan game baru… betul tak? Sama-sama kita nantikan.


Ten Shin Han (Tien) bukan saja watak favorite dalam Dragon Ball Saga tapi dikenang sebagai rakan baik Goku dari awal sampai akhir bersama Yamcha dan Krilin.
Sudah tentunya karakter ini akan diperkenalkan dalam Dragon Ball FighterZ. Seperti dilihat dalam video di bawah, Tien mampu melaksanakan kombo biasa dan menyertakan super attack untuk damage lebih tinggi.
Pemain juga boleh membaling objek dan menyertakan kombo. Teknik super Tien juga sangat berkuasa dengan tembakan seakan laser dari langit. Korang juga boleh saksikan gerakan istimewa (volleyball special) yang ditunjukkan dalam video itu. Jom saksikan!

Dragon Ball FighterZ akan hadir di PlayStation 4, Xbox One dan PC pada 26 Januari depan. Nantikannya!


Bandai Namco bagi peluang untuk korang cuba dulu karakter dalam dunia Dragon Ball FighterZ untuk fasa beta terbuka pada 14 hingga 16 Januari ini di PlayStation 4 dan Xbox One!
Sebanyak 11 karakter boleh dimainkan. Jika korang membuat pra tempahan awal, beta ini boleh diakses pada 13 Januari. Ini adalah senarai penuh karakter berikut:

Nappa
Vegeta
Goku
Piccolo
Krillin
Cell
Android 18
Frieza
Beerus
Kid Buu
Adult Gohan

Dragon Ball FighterZ akan dilancarkan secara meluas pada 26 Januari ini di PlayStation 4, Xbox One dan PC. Ia memaparkan barisan watak terkenal daripada Dragon Ball universe dan merupakan sebuah fighting game moden.


Bagai bulan jatuh ke riba. Itulah yang peminat Dragon Ball Z rasa sekarang ini.
Pertamanya, kita dapat tahu yang musim kedua untuk Dragon Ball FighterZ akan muncul dengan karakter baru Jiran dan Videl serta versi baru Gogeta dan Broly. Tapi hari ini, ada permainan baru yang berjudul Dragon Ball Game: Project Z.
Dengan menceritakan kisah asal Z (mengikut rentetan peristiwa Dragonball), korang boleh saksikan trailer di bawah untuk footage terbaru.

Dikatakan, permainan ini akan hadir pada tahun ini.
Project Z memulakan naratif dan pengenalan Gohan berjumpa Goku yang bermeditasi, mengejutkannya sebelum nampak Piccolo keluar daripada awan. Mereka berdua nampaknya bersedia seakan ada pertarungan besar.
Kemudian naratif menceritakan “Ini adalah kisah Dragon Ball yang misteri. Kisah mengenai keazaman, putus asa dan harapan.”
Karakter lain termasuk Vegeta, Frieza dan beberapa yang lain.
Permainan video ini akan dikeluarkan di PlayStation 4, Xbox One dan PC dan dibangunkan oleh CyberConnect 2.
Sumber: Comicbook


Bandai Namco mengumumkan permainan video baharu Dragon Ball: The Breakers. Permainan video Dragon Ball kali ini adalah satu genre baru yang tidak disangka dibuat iaitu genre kelangsungan hidup atau survival.

Dalam erti kata lain, Dragon Ball: The Breakers boleh dikatakan sama seperti permainan video Dead by Daylight, Friday the 13th dan Evolve.
Sebagai mangsa, anda bersama enam rakan yang lain perlu melarikan diri atau menjadi peserta terakhir.

Sebagai lawan, anda akan digelar The Raiders dan karakter yang anda boleh pilih ada Frieza, Cell atau Buu.

Sebagai pemain yang melarikan diri anda akan mendapat pelbagai jenis gajet, senjata dan power up untuk membantu anda berlawan dengan The Raiders yang nyata lebih kuat.
Dragon Ball: The Breakers akan keluar tahun hadapan di Nintendo Switch, PlayStation 4, Windows PC, and Xbox One, dan juga dengan PlayStation 5 and Xbox Series X.


Ketika berlangsungnya Tokyo Game Show (TGS 2019) baru-baru ini, Bandai Namco akhirnya mengumumkan tarikh pelancaran rasmi Dragon Ball Z: Kakarot.
Saksikan trailer baru yang menonjolkan penceritaan Majin Buu Saga dan menampilkan Gohan berpakaian sebagai The Great Saiyaman.

Sebelum ini, kami melaporkan korang boleh bermain sebagai karakter selain Goku seperti Gohan, Piccolo dan Vegeta. Dragon Ball Z: Kakarot merupakan permainan aksi RPG dibangunkan oleh CyberConnect 2 yang menghidupkan kembali penceritaan kartun popular ini daripada Cell Saga sehinggalah ke Majin Buu Saga.
Dragon Ball Z: Kakarot akan dilancarkan pada 17 Januari 2020 di PC, Xbox One dan PS4.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Dragon Ball Z: Kakarot bukan hanya fokus untuk Goku sahaja.
Walaupun nama Kakarot diletakkan di judul utama game, korang boleh bermain sebagai rakan ataupun lawan Goku dalam Dragon Ball Z: Kakarot.
Bagi yang tidak tahu siapa itu Kakarot, ia adalah nama asal Goku seperti nama Kal-El atau lebih dikenali sebagai Superman.
Baca lagi: Dragon Ball Z: Kakarot – Saksikan Trailer Rasmi Game Aksi RPG Dragon Ball
Melalui terjemahan Gematsu daripada Ryokutya2089, Gohan, Piccolo dan Vegeta akan muncul sebagai karakter sokongan dan boleh dimainkan. Korang juga boleh bermain sebagai Vegeta sebaik sahaja tiba di planet Namek kerana Vegeta adalah musuh kepada Goku pada awal cerita Dragon Ball Z.
Gohan pula ialah anak Goku manakala Piccolo ialah penjahat bertukar kawan karib sehingga menjadi mentor kepada Gohan.
Chiaotzu, Krillin, Tien Shinhan dan Yamcha pula hanya berada dalam game sebagai karakter sokongan, iaitu karakter yang beri respon yang dilakukan oleh pemain. Mereka juga boleh beri sokongan untuk mengejar musuh selepas selesai pertempuran dan mempertahankan diri daripada serangan.
Buat masa sekarang, tiada lagi tarikh rasmi diumumkan oleh pihak CyberConnect2 dan Bandai Namco. Dragon Ball Z: Kakarot bakal dilancarkan pada tahun 2020 di PC, Xbox One dan PS4.
Sumber gambar: Pushsquare
Ikuti kami di Facebook dan Instagram.
Saksikan kami di YouTube.


Peminat Dragon Ball telah diacah dengan kebarangkalian game baru berlatarbelakangkan masa Dragon Ball Z berjudul Dragon Ball Game: Project Z.
Kini, ini bukanlah satu rahsia lagi. Ketika di persidangan Microsoft E3 2019, Bandai Namco mengumumkan game terbaru Dragon Ball bertajuk Dragon Ball Z: Kakarot dibangunkan oleh CyberConnect2 terkenal dengan siri game Ultimate Ninja Storm. Saksikan trailer pengenalan game ini di bawah:

Dalam trailer di atas, ia memaparkan beberapa babak penting dalam siri anime Dragon Ball seperti kehadiran Vegeta dan Nappa ke bumi, pertarungan sengit Vegeta dan Goku serta perlawanan epik antara Goku dan Frieza. Di akhir trailer, video menunjukkan judul Dragon Ball Game: Project Z ditukar menjadi Dragon Ball Z: Kakarot iaitu nama sebenar Goku di Saiyan.
Berbeza dengan game Dragon Ball lain yang fokus kepada tema ‘fighting game’, Dragon Ball Z: Kakarot akan mengambil konsep aksi role-playing game (RPG) yang mana pemain akan mengikuti perjalanan Goku dalam pertarungan satu lawan satu.
Dragon Ball Z: Kakarot bakal dilancarkan pada tahun 2020 di PC, Xbox One dan PS4.
Ikuti kami di Facebook dan Instagram.
Saksikan kami di YouTube.


Kalau dulu genre Massively Multiplayer Online Role-Playing Game (MMORPG) begitu popular di PC, sekarang dah berlainan senarionya. Kebanyakan MMO diportkan ke peranti pintar dan dioptimumkan sebaik mungkin.
Penulis sendiri pernah mencuba permainan mudah alih  Lineage II Mobile tapi game itu dilihat terlalu try hard. Mana taknya, sistem auto-quest, auto-attack dan ciri yang banyak menyebabkan ramai bermain game itu tapi tak begitu enjoy. Pendek kata, versi di PC diportkan terus ke mobile menyebabkan ia tak dioptimum dengan baik.
Tapi lain pula bagi Dragon Nest M yang kini tiba di pelantar Android dan iOS. Ia dioptimumkan dengan baik untuk peranti pintar. Kalau korang pernah main versi di PC, Dragon Nest M adalah satu kembara nostalgia kepada korang.
Ciri Auto-Quest

Penulis sendiri boleh faham ciri ini sememangnya membosankan bagi kebanyakan pemain. Tapi bagi mereka yang ‘malas’, ia amat sesuai. Fungsi ini membuatkan korang bergerak sendiri termasuklah auto-attack raksasa yang perlu dibunuh untuk menyiapkan tugasan.
Tapi bagi Dragon Nest M, fungsi ini hanya digunakan untuk karakter mencari NPC ataupun pergi lokasi quest yang ditetapkan. Dalam mod perlawanan, ia tak diaktifkan dan ini membuatkan korang lebih enjoy membunuh setiap raksasa menggunakan skil dari mengharapkan kesemuanya automatik.
Jalan Cerita Yang Menarik

Tak seperti game lain yang tidak menyertakan plot yang progresif, Dragon Nest M mengambil berat akan aspek ini. Kalau korang tak suka skip, plotnya boleh dikatakan interesting untuk diikuti dan membuatkan korang lebih faham dunia Dragon Nest dengan lebih mendalam. Ia mempunyai unsur dramatik, nilai kemanusiaan dan karakter yang patut diberi perhatian.
Pemandangan 2.5D + 3D

Pilih antara 3 perspektif kamera untuk perlawanan. Sebagai contoh, pemandangan 2.5 D membolehkan korang saksikan perlawanan yang lebih besar skalanya. 3D pula untuk pemandangan yang sama seperti di PC. Ia lebih dekat dan sesuai untuk pemain yang dah biasa dengan perspektif kamera di PC.
Gunakan Bahasa Korea

Seperti kebanyakan game lain, ia bukanlah localised tapi audio masih menggunakan bahasa Korea yang bagi penulis sangat bagus kerana ia lebih dekat dengan pemain. Dengan itu, terdapat juga sari kata dalam Bahasa Inggeris untuk membantu korang memahami apa yang diperkatakan.
Paling menarik, skil yang digunakan masih sama seperti di PC dengan voice actor yang sama.
Fungsi Yang Pelbagai

Walaupun ia hanya permainan mudah alih, game ini sebenarnya menyediakan banyak ciri menarik tapi tak terlalu memeningkan pemain. Ada fungsi seperti mounts, fairies, dungeons dan macam-macam lagi yang ditemui dalam game asal. Pendek kata, ia bukanlah seperti Lineage II yang mengandungi terlalu banyak informasi.
Terakhir sekali ialah grafik yang boleh dikatakan cukup menarik walaupun berada di platform telefon pintar.
Nota editor: Boleh dikatakan Dragon Nest M – Sea memenuhi expectation penulis yang dah lama meninggalkan genre MMO. Bagi korang yang nak imbau nostalgia dan pada masa sama having fun, bolehlah cuba!
Android: Klik SINI
iOS: Klik SINI


Pemain kompetitif PlayerUnknown’s Battlegrounds mudah alih (PUBG Mobile), Abdul Azim Ikromi Abdul Rashid, 20 atau lebih dikenali sebagai Draxx kini mempunyai 100,000 jumlah pengikut (followers) di laman Facebook page rasmi miliknya.
Page yang didaftarkan atas nama Draxx atau @DraxxLivestream itu diasaskan sejak Oktober 2018 hingga kini. Anak muda ini mengambil masa hanya setahun untuk mencapai angka demikian.
Ketika mengadakan penstriman langsung, Draxx mengumpul rata-rata lebih 40,000 jumlah tontonan bagi setiap video dan lebih 800 penonton yang secara langsung menonton videonya.
Tidak hanya bermain game untuk dijadikan pendapatan utama di bawah program Facebook Gaming, Draxx juga merupakan ahli kumpulan Yoodo Gank bersama rakan-rakannya, ManParang, iSh0tz, Geek dan Zully. Mereka baru-baru ini layak ke PMCO Global Finals yang akan diadakan di PWTC, Kuala Lumpur pada akhir November ini.
Dalam satu temuramah bersama Mstar, Draxx yang masih lagi belajar mengakui kerjayanya sebagai penghibur penstriman langsung tidak mengganggu rutin hariannya.
“Ia tak menggaggu atau membuatkan saya abaikan pelajaran sebaliknya boleh hilangkan tekanan apabila dapat berinteraksi dengan penonton” katanya yang hanya strim pada waktu malam selepas tamat kuliah.
Draxx juga seorang yang ringan tulang dengan membantu ibu dan bapanya selain membayar yuran pengajian dengan pendapatan diperoleh sebagai penghibur penstriman langsung.
Baru-baru ini, Draxx juga membantu pasukannya untuk memenangi Permainan Siber Selangor 2019 apabila diambil sebagai pemain utama pada hari kedua kejohanan itu.


Selepas pengumuman meninggalkan Facebook Gaming, hari ini Abdul Azim Ikromi Abdul Rashid (Draxx) akhirnya membuat keputusan untuk berpindah platform ke Nimo TV pula.
Dalam satu hantaran ringkas di Facebook hari ini, Draxx mengatakan dia akan memulakan penstriman langsung di Nimo TV dengan ID: 69101444.

Menurut pemain profesional PUBG Mobile bagi skuad SEM9.Gank itu, dia berterima kasih kepada Facebook selama empat tahun bersama.
Sebelum ini, Draxx memberitahu dia akan strim di Facebook sehingga akhir bulan Februari.
Dia akan bermain dalam Liga Profesional PUBGM (PMPL MYSGPH) musim kelima yang dijangka bermula bulan ini.


Elden Ring adalah salah satu permainan From Software yang amat terkenal sehinggakan syarikat di Jepun sanggup memberi stafnya cuti untuk memainkan permainan itu pada hari pelancaran. Ia juga antara permainan yang paling ramai pra-tempah di Steam. Namun, bagi penstrim terkenal DrDisrespect, dia tidak meminati permainan ini atas beberapa sebab.
Selepas bermain Elden Ring selama beberapa kali, DrDisrespect membuat keputusan bahawa permainan itu tidak sesuai untuknya, dan kesukaran bukan punca dia tidak meminati permainan.

“Saya tidak tahu apa yang perlu difikirkan mengenai permainan ini,” katanya.
“Adakah saya cukup berminat untuk duduk di sini selama berjam-jam pada satu-satu masa untuk memainkan permainan ini? Adakah reka bentuk permainan ini menarik perhatian saya untuk meneruskan dan berbuat demikian? Saya tidak tahu,” tambahnya.
Penstrim itu juga berkata bahawa permainan itu tidak cukup menarik baginya.
“Saya sudah menghabiskan dua hari penuh dalam permainan ini. Saya sudah maju. Saya faham sekarang. Saya faham apa yang saya sepatutnya lakukan. Adakah ia cukup menarik? Bagi saya, tidak,” jelasnya.
Walaupun Elden Ring adalah permainan yang betul-betul mencabar, nampaknya ini bukan masalah utama yang dihadapi oleh DrDisrespect.
Sumber rujukan: YouTube


Pada 22 Februari 2020, DreadOut 2 akhirnya dilancarkan di platform permainan video PC Steam. Ia dibangunkan oleh Digital Happiness, sebuah studio yang bertapak di Bandung, Indonesia.
DreadOut 2 merupakan sekuel kepada DreadOut yang dilancarkan pada tahun 2014. Selepas dilancarkan, DreadOut menjadi popular dalam kalangan streamer di Indonesia dan juga luar negara.
Sama seperti DreadOut pertama, DreadOut 2 ialah permainan video seram di mana anda akan main sebagai seorang gadis. Pada waktu malam, anda akan meneroka beberapa lokasi untuk berhadapan dengan pelbagai jenis hantu dan raksasa.

Permainan ini juga mempunyai aspek kombat di mana anda akan menggunakan kamera telefon pintar untuk menangkap gambar hantu dan raksasa. Setiap tangkapan gambar akan menyakitkan makhluk halus yang anda hadapi.
Kalau anda pernah main permainan video dari siri Fatal Frame, anda mesti sudah biasa dengan gaya permainan sebegini.
DreadOut 2 boleh dibeli di Steam pada harga RM39. Pada waktu ini, terdapat promosi potongan harga 10% dan ia dijual pada harga RM35.10. Promosi ini akan berakhir pada 29 Februari 2020.

Ikuti kami di Facebook dan Instagram.
Saksikan kami di YouTube.


Anugerah MPL MY musim ke-11 sudah dibuka untuk undian daripada para peminat MPL MY.
Salah satu kategori yang dipertandingkan adalah Dream Team di mana peminat boleh memilih calon pemain daripada setiap posisi.
Ia pertama kali diadakan pada musim ke-10 dan ia terdiri daripada lima pemain dari setiap posisi dan seorang jurulatih untuk membentuk sebuah ‘Dream Team’.

Pada musim ini, calon-calon Dream Team sudah pun keluar untuk setiap posisi dan jurulatih.
Team SMG mempunyai calon paling ramai iaitu seramai enam orang di mana barisan pemain utama mereka dicalonkan di posisi mereka.
Smooth, Stormie, Sasa. Subway, Valenz dan Haru membawa pasukan SMG ke tangga teratas liga dengan rekod tanpa kalah untuk musim ini.
Momo, CikuGais, Yums, dan Rival menjadi calon dari pasukan Todak.
Warlord, Barbossa, Chibii, dan jurulatih mereka iaitu Dale daripada Homebois dicalonkan juga.
Rippo dan Izanami daripada RSG SLATE MY masing-masing dicalonkan di kategori EXP Laner dan Mid Laner.
Akhirnya sekali, Jowm dan Ozoraveki daripada pasukan Team Lunatix dan Yoodo Red Giants Esports menjadi wakil tunggal untuk pasukan mereka.
Anugerah Regular Season MVP turut dicalonkan di mana lima pemain akan bertanding untuk mendapatkan anugerah ini.
Calon-calonnya adalah Smooth dan Stormie daripada Team SMG, Izanami daripada RSG Slate MY, CikuGais daripada Todak dan Jowm daripada Team Lunatix.

Bukan itu sahaja, Anugerah Best Rookie juga akan diadakan dan calonnya adalah Melqt- daripada Red Esports, Gojes Yoodo Red Giants Esports dan Unii daripada Team Lunatix.

Tarikh mengundi dibuka daripada 20 April sehingga 29 April dan peminat hanya boleh mengundi satu calon dari setiap posisi.


Pasukan Mobile Legends: Bang Bang dari Brazil, Dreammax memenangi kejohanan Latam Invitational 2021.
Dreammax berjaya meraih skor 2-1 dalam perlawanan grand final ke atas Argentina.
Kejohanan tersebut mengumpulkan pasukan daripada Amerika Selatan seperti Chile, Argentina, Peru dan Brazil.
Sebelum ini, Dreammax pernah main di kejohanan dunia, M2 dan berlawan dengan pasukan RRQ Hoshi dan Todak.


Organisasi e-sukan Brazil, DreamMax rasmi melepaskan kesemua pemain Mobile Legends mereka.
Dalam satu hantaran di Instagram, mereka mengucapkan terima kasih kepada semua pemain di atas sumbangan dan masa mereka.

View this post on Instagram

A post shared by DreamMax E-Sports (@dreammaxesports)

Homis, Luiz, Cabral dan Mayke pernah menyertai kejohanan dunia MLBB, M2 sebelum ini.
Mereka juga bertembung dengan skuad Malaysia, Todak dan berpeluang bertarung dengan RRQ Hoshi.
Memandangkan Liga Profesional (MPL Brazil) akan memulakan musim liga tak lama lagi, pemain-pemain ini pastinya berhijrah ke pasukan yang sudah layak ke liga itu.

Jika dilihat di bio pemain-pemain, mereka meletakkan info seperti “Player of @vivokeyd”. Difahamkan, Vivo Keyd antara organisasi e-sukan terbesar di Brazil dan mempunyai banyak pasukan.
Tidak disangkal lagi, pemain-pemain ini pastinya mencari hala tuju baru kerana sudah tamat kontrak dan membuat keputusan menyertai Vivo Keyd.


DRX pasukan League of Legends bagi Liga Korea baru-baru ini mengumumkan pertukaran barisan roster dan jurulatih mereka menjelang musim 2022 bagi LCK Spring Split.
Tiga pemain iaitu satu pemain lama dan dua pemain baru akan sertai barisan utama roster di samping jungler, Pyosik dan top-laner, Kingen.

[2022 DRX : TAKE OFF]
Here’s what you long for.
DRX Deft#DRX #TAKEOFF #Deft pic.twitter.com/FN5c1lZwE6
— DRX (@DRXGlobal) December 4, 2021

Berikut ialah barisan terbaru DRX untuk Spring Split LCK 2022:
Roster utama:
Hong ‘Pyosik’ Chang-hyeon (jungler)
Hwang ‘Kingen’ Seong-hoon (top-lane)
Kim ‘Zeka’ Geon-woo (mid-lane)
Kim ‘Deft’ Hyuk-kyu (bot-lane)
Cho ‘Beryl’ Geon-hee (support)
Jurulatih:
Kim Jeong-soo
Lee ‘Mowgli’ Jae-ha
Sin ‘Shine’ Dong-wook
Deft sebelum ini pernah bersama DRX dan membawa pasukannya ke pusingan akhir Summer Split dan pusingan suku akhir di World 2020.
Manakala BeryL sebelum ini pernah berkhidmat di DAMWON Kia dan Zeka pula kembali ke LCK selepas bermain untuk Vici Gaming dan BiliBili Gaming di LPL.
DRX sebelum ini mempopularkan meta Udyr Chemtank semasa dan menjadi pasukan yang ungguli Spring Split 2021. Namun, mereka terpaksa akur dengan keputusan 2-16 semasa LCK Summer Split.
Sumber: Dot Esports.


Ubisoft telah mengeluarkan trailer yang memperincikan kandungan-kandungan pasca-pelancaran Assassin’s Creed Valhalla termasuk dua kandungan tambahan (DLC), perancangan kandungan percuma, dan butiran Season Pass.
Mereka yang membeli Season Pass atau Assassin’s Creed Valhalla Gold Edition dan Assassin’s Creed Valhalla Ultimate Edition akan menerima semua kandungan ini dan juga misi eksklusif The Legend of Beowulf.

DLC pertama yang akan dilancarkan ialah Wrath of the Druids. Dalam DLC ini, pemain akan mencari dan memburu ahli-ahli kultus druid Children of Danu. Perjalanan pemain dalam DLC ini juga akan mempengaruhi sistem perniagaan di Dublin pada zaman tersebut. DLC ini akan dilancarkan pada musim bunga 2021.

DLC kedua pula ialah The Siege of Paris dan ia akan dilancarkan pada musim panas 2021. Seperti yang dinyatakan dalam tajuk DLC ini, pemain akan melibatkan diri dalam peristiwa bersejarah yang sama dan bertarung dengan tentera elit raja West Francia pada waktu tersebut iaitu Charles II atau Charles the Bald.

Kandungan percuma bermusim juga diumumkan dan semua pemain Assassin’s Creed Valhalla akan menerima kandungan tersebut. Setiap kandungan bermusim memperkenalkan acara-acara, kelengkapan, dan misi-misi baharu. Kandungan bermusim percuma yang pertama akan dilancarkan pada hujung tahun ini.
Ubisoft juga akan mengembalikan Discovery Tour. Untuk anda yang tidak pernah main permainan Assassin’s Creed sebelum ini, Discovery Tour ialah mod permainan yang membenarkan anda untuk mengembara dan melihat lokasi-lokasi bersejarah tanpa gangguan musuh dan apa-apa elemen merbahaya.

Semua ini merupakan perkara biasa untuk Ubisoft. Ini adalah cara mereka untuk meyakinkan para peminat Assassin’s Creed Valhalla untuk membeli Season Pass atau versi-versi yang lebih mahal seperti Gold Edition dan Ultimate Edition.

Jika anda sangat berminat dengan permainan Assassin’s Creed, mungkin berbaloi untuk anda membeli versi-versi tersebut.
Ikuti kami di Facebook dan Instagram.
Saksikan kami di YouTube.


Terlepas kejohanan dunia Mobile Legends sebanyak dua kali. Itu momen pahit yang harus ditempuh oleh bekas juara dunia, EVOS Legends.
Mereka tidak berjaya untuk kekalkan momentum biarpun sudah mengambil pemain hebat seperti bocil ajaib, Ferxiic dan mengajak veteran, Wann untuk bermain.
Tidak ingin terus berasa kecewa, kini jurulatihnya, Bjorn Ong (Zeys) ingin mencari jurulatih dan penganalisis baharu.

View this post on Instagram

A post shared by Game MLBB Mobile Legends ML (@emak_moba)

Zeys mengatakan tempoh percubaan itu akan dilaksanakan minggu depan.
Sebelum ini, Bigetron sudah mengumumkan pengambilan baru yang dibuka kepada semua.
Foto: ONE Esports


MiHoYo hari ini mengumumkan dua karakter baru dari Inazuma yang berkemungkinan besar hadir untuk Versi 2.3 nanti.
Karakter yang diumumkan adalah Arataki Itto dan Gorou.
Arataki Itto – Hanamizaka Heroics

Arataki Itto adalah ketua pertama dan terbaik untuk Kumpulan Arataki.
Elemen Arataki Itto adalah Geo (Tanah) dan mempunyai konstelasi berdasarkan Taurus Iracundus.
Berkemungkinan besar Arataki Itto adalah Karakter 5 Bintang Geo ketiga selepas Albedo dan Zhongli.
Dilihat dari foto yang ditunjuk oleh miHoYo, Arataki Itto akan menggunakan senjata berat Claymore.
Gorou – Pahlawan Canine

Gorou adalah salah seorang jeneral yang berada di bawah Sangonomiya Kokomi.
Digelar Pahlawan Canine, Gorou menjadi Jeneral di dalam unit askar Watatsumi.
Elemen untuk Gorou adalah Geo (Tanah) dan senjata yang digunakan olehnya adalah Bow.
Gorou adalah karakter 4 Bintang pertama di dalam Genshin Impact dengan elemen Geo.
Berkemungkinan besar kedua-dua karakter ini akan hadir dalam Versi 2.3 selepas banner ulangan Tartaglia dan Hu Tao dalam versi 2.2 nanti.
Nantikan maklumat lanjut seterusnya dari miHoYo.


Jadual perlawanan hari ini untuk lower bracket. Dua pasukan Malaysia, Todak dan Team Haq akan berlawan hari ini bagi menentukan kedudukan di peringkat seterusnya.

Pusingan sepanjang lower bracket ini adalah penentuan kerana pasukan yang kalah akan tersingkir dari kejohanan.
Sebelum ini, Team Haq kalah tipis dengan pasukan Filipina, ECHO dengan skor 3-2 manakala Todak pula tewas dengan musuh tradisi, RRQ Hoshi dengan skor 3-0.
Hari ini kita bakal saksikan pasukan mana akan pulang. Ayuh sokong pasukan Malaysia!

View this post on Instagram

A post shared by MyGameOn (@mygameondotmy)

LIVESTREAM di Youtube rasmi MLBB Esports. Perlawanan akan dimulakan pada:
THQ vs Incendio Supremacy – 5:00PM
Todak vs The Valley – 7:00PM
Foto: MOONTON Games


LIGA eMAS adalah liga rasmi Malaysia yang dianjurkan oleh Persekutuan E-Sukan Malaysia (MESF) dan direka untuk mempromosikan asal usul e-sukan.
Semalam LIGA eMAS membuat pengumuman ini di laman rasmi Facebook mereka.
LIGA eMAS mengatakan mereka berdukacita dan tidak akan bertoleransi dengan perkara ini.
Dua pasukan VALORANT iaitu Team Circus, You Guys Get Paid? (YGGP) serta pemain yang terlibat sudah diharamkan terus dari mana-mana siri LIGA eMAS akan datang termasuk pertandingan yang dianjurkan oleh MESF dan Blaze.

Team Circus didapati bersalah dengan bukti mengatakan mereka tidak menggunakan akaun mereka sendiri dan melanggar peraturan 7.5.1 Bawah LIGA eMAS Musim 2 – Peraturan Valorant dengan cubaan menutup bukti untuk menyembunyi kesalahan mereka.
Pada 30 April, Team Circus menggunakan nama pasukan lain iaitu YGGP selepas kalah kepada NOVOID OMEGA untuk kelayakan ke Grand Finals.
Pengendali Liga juga dikatakan bersekongkol dalam hal ini.
Setakat ini masih belum ada apa-apa kenyataan dari kedua-dua pasukan itu.
Tetapi satu kenyataan sudah dikeluarkan oleh pengendali liga yang menafikan tuduhan LIGA eMAS itu.


Dua pemain Counter Strike: Global Offensive (CS:GO) kelahiran Malaysia, Ramona Azween dan Sabrina akan bertanding di Liga ESL Impact Musim Kedua peringkat akhir yang akan berlangsung di Jönköping, Sweden pada 25 November hingga 27 November ini.
Ramona dan Sabrina akan bertanding dalam pasukan HSG fe yang turut dianggotai dua pemain China, XiaoWu dan Hffo serta Hazel dari Hong Kong. Mereka sudah pun selamat tiba di negara Nordic itu, semalam.
Pertandingan ini mengumpulkan hadiah terkumpul AS$123,000 (RM563,000) bakal direbut tujuh pasukan lain yang melepasi kelayakan dari pelbagai rantau.
HSG fe sebelum ini memenangi pusingan kelayakan terbuka Asia untuk mara ke kejohanan ini.
Dapatkan info lanjut di hltv.org
Foto: IG @ramonaazween


Baru-baru ini, Team Lunatix mengumumkan bahawa mereka mendapatkan khidmat dua pemain yang berasal daripada Myammar iaitu Zippy dan Kid.
Berita ini dikongsikan di laman Facebook pasukan itu.

Zippy merupakan bekas pemain Falcon Esports yang baharu sahaja dibubarkan pada Mei.
Dia akan menggantikan pemain Gold lane mereka iaitu Jowm yang meninggalkan pasukan itu selepas mendapat tawaran daripada pasukan Filipina.
Kid merupakan salah seorang pemain untuk pasukan legenda Myammar iaitu Burmese Ghoul yang menamatkan saingan di kejohanan dunia M2 sebagai naib juara.

Dia akan memberikan cabaran kepada Fakez di posisi Mid Lane.
Team Lunatix turut membawa masuk jurulatih daripada Myammar iaitu DJ yang melatih pasukan AI Esports sebagai ketua jurulatih.
Ini merupakan kumpulan pemain import pertama daripada Myammar datang bermain untuk pasukan Malaysia.
Semua ini bermula selepas pasukan gergasi Myammar iaitu Falcon Esports dibubarkan dan melepaskan semua pemain mereka.


EVE Online adalah permainan video Massively Multiplayer Online (MMO) yang sangat besar dan juga terkenal dengan aset dalam permainan video yang boleh mencecah ribuan ringgit.
Rompakan siang hari ini dilakukan oleh dua orang pemain dan mereka berjaya melakukan rompakan yang sangat besar dengan mengambil alih satu syarikat dalam EVE Online.
EVE Online membenarkan anda untuk menubuhkan syarikat besar anda sendiri.
Lebih melucukan sebenarnya dua pemain itu bukan merompak tetapi mengambil kesempatan terhadap sistem dan mengikut peraturan yang ada.
Pemain yang digelar Flam_Hill berkongsi kejadian ini di Reddit.
Dia mengambil kesempatan ini apabila beberapa pengarah syarikat tidak selalu aktif dalam EVE Online.
Pandemic Horde Corporation looses 2 Trillion isk!
by u/Flam_Hill in Eve

Permainan ini mempunyai peraturan sama seperti syarikat sebenar dimana sesiapa yang mempunyai bahagian syarikat boleh membuat pengundian baru Pengarah Eksekutif.
Undian akan dibuat dan dengan 72 jam masa menunggu dan jika pengarah yang ada tidak menjawab undian itu secara automatik Pengarah Eksekutif baru akan dilantik mengikut undian yang ada.
Nilai syarikat itu di dalam EVE Online adalah sebanyak 130 bilion ISK (mata wang EVE) dengan aset sebanyak 2 trilion.

Ditukarkan kepada wang Dolar Amerika nilai ini adalah AS$22,309 (RM98 ribu).

Rompakan ini dibuat dengan mengikut peraturan syarikat itu sendiri dan ini bermakna dalam EVE Online anda boleh mengelak peperangan yang berisiko jika musuh anda tidak membalas emel selama tiga hari.


Selepas pengumuman berita Leixia keluar dari Team SMG untuk berehat, netizen menantikan siapakah bakal menggantikan Leixia.
Seperti kita sedia maklum, pasukan SMG masih mempunyai satu orang lagi jungler di dalam pasukan iaitu Subway.
Namun begitu, Team SMG kini mengumumkan kemasukan Jungler dan Roamer baru dari Indonesia iaitu Harpist dan Lyzrg.

View this post on Instagram

A post shared by Team SMG (@teamsmgofficial)

Harpist sudah pun memulakan debut pada minggu lepas. Pastinya minggu ini mereka akan lebih bersedia lagi.
Nantikan perlawanan jam 6:30 petang.


Artikel ini ditulis oleh Firas Aliyan Idris
Kejohanan Majors MCPS musim keempat akan menampilkan suatu kelainan dalam barisan roster. Dua pemain dari luar negara akan dibenarkan untuk menyertai mana-mana pasukan di dalam region MCPS (Malaysia, Kemboja, Filipina dan Sri Lanka).
Hal ini adalah satu pembaharuan yang ingin diwujudkan dalam arena e-sukan Free Fire.
Di samping itu, situasi ini dapat memberikan peluang untuk pemain dari negara-negara jiran mengembangkan potensi mereka dalam liga yang berbeza.
Sehubungan itu, Pengurus projek e-sukan MCPS, Chua Jun Liang, memberi lampu hijau terhadap idea itu yang dilihat dapat merancakkan lagi komuniti Free Fire di MCPS.

Pendaftaran pemain hanya boleh dibuat sebelum kelayakan Final ke peringkat liga MCPS Majors S4.
Liga Kejohanan MCPS Majors S4 akan berlangsung pada 3 September hingga 9 Oktober secara dalam talian.
Kejohanan ini menawarkan hadiah wang terkumpul kira-kira RM310,000 (AS$70,000) dan 18 pasukan yang akan bertanding bagi merebut kejuaraan.


Valve dan Perfect World baru-baru ini mengeluarkan satu kenyataan mengharamkan beberapa pemain dari Dota 2 Pro Circuit China kerana menghalang persaingan yang adil.
Perfect World dan Valve menyatakan keputusan mereka di sini.
Ini juga termasuk beberapa pemain dari EHOME dan Knights.
Dua pemain Malaysia juga berada di dalam senarai itu iaitu AlaCrity (Knights) dan FelixCiaoBa (Knights).
Mereka berdua diharamkan selama-lamanya dari apa-apa acara rasmi Valve dan Perfect World.
Kedua-dua pemain ini juga tidak asing lagi sebagai antara pemain profesional Malaysia Dota 2 yang dikenali ramai.

Seramai 46 pemain diharamkan dengan 21 pengharaman kekal, 13 lagi dua tahun pengharaman dan baki 12 pemain dengan setahun pengharaman.
Hal ini jelas menunjukkan masalah integriti dalam arena Dota 2 di China secara menyeluruh.
Ada sesetengah dari pemain-pemain ini juga baru sahaja bertanding di Lima Major.
Keputusan ini nyata mengejutkan komuniti Dota 2 serata dunia dan ramai peminat dan pemain mengatakan rasa kebimbangan untuk masa depan dunia kompetitif Dota 2 China.
Kemas kini
Terdapat beberapa lagi pemain profesional Dota 2 dari Malaysia yang diharamkan.
Anda boleh lihat senarai penuh di Liquipedia.


MPL MY musim kelapan kini sudah bermula, edisi kelapan ini menyaksikan penambahan dua pencabar baru.
Mereka melepasi pusingan kelayakan yang lalu iaitu SDGR EBLZ dan pasukan Rahasia. Pasukan Rahasia kini bernaung di bawah Team Bosskurr.

View this post on Instagram

A post shared by MPL Malaysia (@mplmy.official)

Perlawanan pertama pada jam 3 petang ini menyaksikan Suhaz Esports menentang SDGR EBLZ dan perlawanan seterusnya pada jam 5 petang, Team Bosskur menentang Homebois.
SDGR EBLZ dan beberapa pemain Team Bosskurr akan memulakan perjalanan mereka buat pertama kali di MPL Malaysia, mampukah mereka memberi saingan kepada pasukan otai-otai yang sudah lama berkecimpung di dalam MPL MY? Kita bakal saksikan tidak lama lagi.
10 pasukan akan bertanding untuk merebut wang hadiah terkumpul AS$100,000 (RM420,000) serta slot untuk bertanding di kejohanan dunia, M3 yang akan berlangsung pada bulan Disember ini.
Juara musim lalu RSG Malaysia juga akan bermain untuk musim kelapan, mereka berjaya menewaskan Todak dengan skor 4-2 pada musim lalu. Mampukah mereka mengekalkan momentum mereka pada kali ini atau adakah dua pencabar baru ini akan muncul juara untuk musim kali ini?
Saksikan LIVE di Facebook rasmi Mobile Legends: Bang Bang dan Youtube.


Skuad PES Malaysia berjaya menggondol anugerah Juara dan Naib Juara dalam pertandingan E-Football SEA yang berakhir pada minggu lepas. Skuad PES Malaysia PC berjaya muncul sebagai juara manakala skuad PS4 muncul sebagai naib juara.
Saingan yang sengit diberikan oleh Myanmar di peringkat Grand Final kategori PC yang disambut dengan tenang oleh wakil Malaysia iaitu Hairee ‘MX11’ Hussain (individual), Nasrul ‘Raumdeuter’ serta gandingan coop Hafiz ‘noorhafiz’ dan Zuhairi ‘baik2sayang’ Zukri berjaya menggondol kelima-lima pusingan itu lantas menjadikan keputusan 5-0.

Manakala skuad PS4 berjaya mengambil tempat kedua selepas bertemu skuad kebangsaan Vietnam. Gandingan coop yang dianggotai oleh Mohd Haikal & Muhammad Khairul berjaya meraih mata selepas menewaskan pasukan coop Vietnam.
Pemain solo negara, iaitu Muazz Ahmad dan Asymawi Ramli, tertewas kepada skuad Vietnam dengan keputusan 2-1 dan gagal meraih mata di peringkat Grand Final. Walau bagaimanapun, kejayaan kedua-dua skuad PES Malaysia amat membanggakan.

Pencapaian hebat ini amat membanggakan dan bakal menjadi inspirasi kepada peminat-peminat di luar sana.


League of Legends sekali lagi membuktikan mereka boleh menjadi permainan video e-sukan terbaik untuk dua tahun berturut-turut.
Riot Games membuktikan dua permainan video terbesar mereka iaitu League of Legends dan Valorant juga tersenarai dalam senarai Permainan Video E-sukan Terbaik.

Dalam senarai tersebut ialah Call of Duty, Counter-Strike Global Offensive, Dota2, League of Legends dan Valorant.
Tahun lepas League of Legends juga pernah menang besar di The Game Awards 2020.
League of Legends memenangi anugerah ini bukan satu kejutan kerana sokongan pemain dan peminat dari seluruh dunia membesarkan lagi komuniti League of Legends.
Riot Games kini dengan Valorant pula banyak menunjukkan mereka sudah menjadi satu organisasi besar permainan video di dunia.
Adakah Valorant bakal memenangi anugerah ini pula tahun hadapan?


Permainan video perhitungan sosial (social deduction) banyak mendapat populariti pada tahun 2020.
Among Us sudah menjadi satu fenomena di laman sesawang penstriman seperti YouTube dan Twitch.
Dihasilkan oleh syarikat di Seoul, Korea Selatan, Mumo Studio pernah bekerja dengan Black Desert Online dan Dead to Rights.

Dubium membawa perhitungan sosial ini dengan lima karakter yang berada di dalam dunia sains fiksyen pada masa hadapan.

Pemain akan menjadi Frontier atau Traitor dan perlu melarikan diri dari pengkalan angkasa lepas yang terbengkalai.
Frontiers seperti crewmates di dalam Among Us dan perli membaiki panel solar untuk menghidupkan pod keselamatan.
Traitor pula akan membuat sabotaj bagi menyusahkan semua orang.

Dubium dijangka akan dilancarkan di Steam Early Access pada tahun hadapan.
Dubium cuba membawa perbezaan dengan beberapa ciri 3D baharu dan animasi yang lebih menonjol.
Anda boleh meningkatkan level gadget anda dan juga menukar pakaian karakter anda sendiri.
Masih belum diketahui Dubium mempunyai versi konsol atau tidak.


Bren Esports memulakan perjalanan mereka di MPL PH musim kelapan dengan tidak begitu baik. Mereka gagal mara ke peringkat playoff untuk merampas gelaran juara dari pasukan lain.

Juara M2 ini menjadi bualan hangat selepas perlawanan mereka menentang Blacklist International sebelum ini. Dikatakan tidak menghormati lawan dan profesional oleh kerana mereka tidak melakukan sebarang ban ke atas pasukan lawan.
Jurulatih Duckey menjawab isu itu melalui sebuah video yang dimuat naik di Youtube Bren Esports,
Menurut beliau, “Ia adalah perlawanan yang tidak membosankan, jadi saya fikir keputusan itu bukanlah tidak menghormati pihak lawan” ujarnya.
“Selain itu, strategi no ban ini wujud di dalam permainan peranti mudah alih yang lain. Jadi ianya bukan satu kebetulan, pasukan saya sudah memberikan yang terbaik” tambah beliau.

Meskipun gagal untuk mewakili negara Filipina ke M3, Duckey sangat yakin dengan kualiti dan kemampuan pasukan Blacklist International untuk menjadi juara M3.


“Kalau bukan kerana arwah adik yang sentiasa memberi semangat untuk saya cuba mengulas, tak mungkin saya berada di tahap ini sekarang,” itu kata Muhammad Zulhilmi Tarmizi ataupun lebih selesa dikenali sebagai Aduka.
Emy adalah pengulas e-sukan yang namanya kini sedang meningkat naik menerusi permainan mudah alih PUBG Mobile, COD Mobile, Mobile Legends, VALORANT dan beberapa lagi kejohanan pernah diulasnya.

Bermula dari seorang gitaris
Bermain gitar sejak zaman sekolah
Menceritakan awal pembabitan kariernya, arwah adiknya, Syafiq meminati ulasan Tobiwan lalu menyarankan dirinya untuk mencuba bidang pengulasan.
“Sebagai anak sulung dalam keluarga lima beradik, saya terinspirasi dengan sokongan arwah adik yang menggalakkan saya untuk mengulas dalam e-sukan.
“Namun, ketika itu saya sedang menceburi bidang muzik,” katanya.
Bersama EightBand
Kata graduan dalam jurusan muzik dari UiTM Shah Alam ini, dia mula bergiat dalam bidang muzik sejak tingkatan 5 dan pernah menubuhkan band sendiri bersama rakan-rakan.
“Ketika bersama EightBand pada 2013, kami pernah mencipta muzik dan membuat beberapa persembahan.
“Tapi seperti kebanyakan cabaran dihadapi pemuzik, waktu itu genre yang dibawakan tak begitu mendapat permintaan peminat. Jadi pada tahun 2018, kami membawa haluan masing-masing dan dari situ terdetik untuk ke bidang pengulasan,” katanya.

Emy adalah penulis lirik bagi lagu Cinta Hati nyanyian Eightband.

‘Berhijrah’ ke PUBG Mobile

Emy akui apa yang cuba dilakukan pada dua tahun lalu adalah ibarat satu leap of faith kerana pada ketika itu dia melihat peluang yang ada dalam industri e-sukan di peranti mudah alih.
Ini kerana karier muziknya kurang mendapat perhatian justeru dia memutuskan untuk mencuba sesuatu yang baru.
Bayangkan ketika itu, PUBG Mobile baru saja dilancarkan dan atas saranan rakan baiknya, Syed Muhammad Farich Iqmal atau Kuya, dia mula menceburi bidang pengulasan.
Seperti kebanyakan individu lain, Emy bermula dari bawah dan mengambil tawaran mengulas walaupun bayaran rendah.
“Pada mulanya, ia sekadar suka-suka. Macam yang arwah adik dan rakan baik sarankan, saya cuba mengulas.
“Ketika itu ramai orang nampak kehadiran pengulas baru. Jadi pada waktu itu, saya banyak mengulas untuk perlawanan antara clan,” katanya.

Menurut Emy, bayaran bukanlah yang utama kerana dia lebih mementingkan pendedahan dalam industri.
“Pada waktu itu, saya tak mengulas saja tapi guna kemahiran buat production yang termasuk penghasilan grafik menggunakan perisian Adobe.
“Walaupun kejohanan berskala kecil, ia membolehkan saya bereksperimentasi beberapa kali dan akhirnya menjadi selesa mengulas,” katanya.

Tawaran mengulas di acara Tencent
Emy yang kini bersama Malaysia Esports Arena (MEA) mengakui titik perubahan dalam kariernya bermula di PUBG Mobile Campus Championship.
“Selepas terlibat dalam banyak kejohanan PUBG Mobile, akhirnya saya mendapat tawaran mengulas untuk PMCC,” katanya itu adalah satu kejohanan yang agak mencabar kerana ia adalah acara rasmi dari pembangun, Tencent dan juga melibatkan mahasiswa.

Tapi tentunya yang menjadi cabaran utama adalah liga PUBGM iaitu PMPL yang sedang berlangsung sekarang.
“Cabaran utama PMPL adalah untuk kenal pasti pasukan yang mengalami pertukaran pemain. Ini memerlukan pemerhatian dan kajian yang mendalam. Kita masih tak tahu jika mereka boleh main seperti sebelumnya ataupun tidak. Begitu juga dari segi taktikal.
“Walaupun kali ini mengulas bertiga, saya anggap ia satu perkara yang baik sebab kalau ada isu teknikal, pengulas lain boleh tolong bantu sambung ulas.
“Tapi cabaran lainnya adalah bila saya mahu mencelah sebab takut potong percakapan pengulas lain. Tapi lama-lama sudah biasa,” katanya.
Mengulas mengenai rutin sebelum bermula livestream PMPL, kebiasaannya Emy akan mengkaji game yang sudah dimainkan.
“Memang wajib bagi pengulas untuk kaji game yang berlaku pada hari sebelumnya jadi kita tahu apa point nak cakap,” kata Emy.
Emy berkata walaupun ada netizen yang bersikap ‘toksik’ terhadapnya, dia mengakui ada kekurangan dan mengharapkan teguran secara elok adalah lebih memadai.

Dia juga menjadikan Azrul Anwar atau J Hunter sebagai idola kerana kemahirannya untuk menganalisa perlawanan ketika ia sedang berlangsung.
“J Hunter biasanya tahu apa yang terjadi semasa peperangan berlaku. Dari segi jarak sasaran tembakan dan sebagainya. Dia memang mahir dan saya banyak kali terinspirasi dengannya,” katanya.


Pasangan kembar, Aiman Zairie Anuar (Mannn) dan kembarnya, Aimin Zairie Anuar (Minnn) dilihat melakukan sesi penggambaran bersama sempena Media Day bagi Liga Profesional Mobile Legends (MPL) MY S9 yang dijangka berlangsung pada Februari ini.
Yang menariknya, admin @mplmy.official meletakkan tag @axisesportsmy memberi bayangan bahawa organisasi itu akan bertanding di MPL MY S9.

Sebelum ini, duo kembar ini pernah bermain di pasukan Orange Esports.

Jadi pasukan manakah yang dijenamakan atau diambil alih oleh Axis Esports? Kita bakal saksikan.


N0tail dan Fly pernah bersama selama sembilan tahun di beberapa pasukan seperti Fnatic, Team Secret dan OG. Mereka sudah bermain sebanyak 1,454 perlawanan bersama-sama sebelum mereka berpisah pada tahun 2018.
Kini, terdapat duo baru yang sudah melangkaui jumlah permainan yang dimainkan oleh N0tail dan Fly bersama-sama.
Pemain Team Aster, Xxs dan Borax, sudah bermain sebanyak 1,456 permainan bersama.

In game #2 of the @OGADotaPIT S6 China LB finals, Xxs & Borax overtook Notail & Fly to become the most experienced pair in the history of pro Dota, and 3rd most in # wins.
 Their professional relationship represents almost their entire careers (~99.2% for Borax, 97.5% for Xxs). pic.twitter.com/n82IyDBZbd
— Ben Steenhuisen (@Noxville) February 28, 2022

Permainan ke-1,455 dan ke-1,456 untuk BoBoKa dan Xxs berlangsung dalam kurungan akhir siri OGA Dota Pit Musim 6 menentang Pasukan MagMa pada 28 Feb 2022. Mereka mempunyai kadar kemenangan sebanyak 56.3% apabila bermain bersama.
Bagi pemain rantau SEA pula xNova dan Chalice sudah bermain 904 perlawanan bersama manakalai kpii dan kaka sudah melengkapi 791 perlawanan bersama. Iceiceice dan Jabz adalah duo yang kedua-duanya dari rantau SEA dan mereka sudah memainkan 765 perlawanan bersama.
Sumber rujukan: Twitter


Duta Onic Esports, Viorenita Sutanto atau hari ini berkongsi tentang pengalamannya menjadi bintang di TikTok.
“Jika anda baru berkecimpung, pastikan anda mengenali pengikut (audiens). Sebagai contoh, saya suka menari di TikTok.
“Ramai juga yang sukakan video sebegitu dan ada yang bertanya ID MLBB saya. Jadi dari situ saya cuba buat video lebih pelbagai terutamanya video main MLBB,” katanya.

@violetorca
⚠ fake body ⚠ goyang ulet bulu tipis2
♬ Parado no Bailão – MC L da Vinte & MC Gury

Dia juga berkata TikTok mempunyai filter atau ciri baharu dan ia wajar dicuba untuk menaikkan pengikut.
“Ada akaun yang menggunakan ciri ini (filter) dan sebagainya dan ia membuatkan video mereka mudah FYP,” katanya.
Dalam konteks ini, FYP bermaksud pengguna akan melihat video anda dipaparkan di For You Page jadi ia lebih mudah ‘viral’.

Vior juga mengatakan dia menyertai komuniti MLBB dan sebagai duta ONIC kerana mengikut saranan rakannya.
“Pada mulanya, saya tak tahu komuniti MLBB sebesar ini. Banyak pasukan yang kompetitif.
“Tapi bila saya sertai, saya nampak sesuatu yang positif dan ONIC juga ada beberapa pencapaian dalam industri ini. Ia juga mendorong saya untuk lebih dikenali.
Vior juga tidak mengambil kisah akan komen berbaur negatif sebaliknya mengatakan wanita yang mahu menjejaki langkah sepertinya perlu berjaga-jaga bila berkata dan bersikap rendah diri kerana ia boleh memberikan kesan kepada organisasi dan penaja.


Pasukan Vietnam D’Xavier muncul juara Liga Profesional PUBG Mobile peringkat Asia Tenggara (PMPL) SEA 2022 yang berlangsung di Pavilion Bukit Jalil, Kuala Lumpur selama tiga hari bermula Jumaat lalu.

View this post on Instagram

A post shared by PUBG MOBILE ESPORTS MY (@pubgmobile.esports.my)

Selaku juara, mereka membawa pulang hadiah wang tunai AS$31,500 (RM139,000) dengan pengumpulan mata sebanyak 201 mata.
Sementara itu, pasukan jiran, Vampire Esports dari Thailand muncul naib juara dan wakil Indonesia, RRQ Ryu berada di tempat ketiga.
Pasukan Malaysia pula masing masing mencatatkan tempat ke-9 (Team Secret), ke-11 (Farang Lejund), ke-13 (Yoodo Alliance 4Rivals) dan Dingoz di tempat terakhir.

View this post on Instagram

A post shared by PUBG MOBILE ESPORTS MY (@pubgmobile.esports.my)

PMPL SEA 2022 mengumpulkan 16 pasukan bertarung merebut hadiah terkumpul AS$150,000 (RM662,000).
Foto: PUBG Mobile Esports MY


Semasa di persidangan Microsoft E3 2019, Techland menampilkan trailer terbaru Dying Light 2 yang menonjolkan serba sedikit tentang jalan cerita dan gameplay parkour menjadi sinonim dengan siri game zombi open-world ini.

Dalam Dying Light 2, korang akan bermain sebagai protagonis baru, Aiden Caldwell (bukan Kyle Crane) iaitu seorang yang mempunyai kebolehan parkour dan aksi pertempuran kejam melangsungkan hidup di The City.
Trailer ini memperincikan persekitaran kehidupan komuniti di dunia pasca apokalips dan mendedahkan motif baru perjalanan Dying Light 2.
Sebelum ini, Dying Light 2 telah diumumkan pada E3 2018 dan akan dilancarkan pada tahun ini. Sayangnya, game ini ditunda kepada tahun 2020 tanpa tarikh rasmi sebenar. Korang boleh saksikan video gameplay Dying Light 2 di sini.
Dying Light 2 bakal dilancarkan pada tahun hadapan di PC, PS4 dan Xbox One.
Ikuti kami di Facebook dan Instagram.
Saksikan kami di YouTube.


Bagi menghadapi musim LEC 2022, G2 Esports kini mengumumkan lantikan bekas jurulatih Schalke 04, Dylan Falco sebagai jurulatih pasukan League of Legends mereka.
Perlantikan ini dibuat selepas jurulatih mereka, Fabian “GrabbZ” Lohmann, membuat keputusan untuk sertai pasukan baharu LEC iaitu Team BDS.

G2 LOL ROSTER ANNOUNCEMENT ᵖᵃʳᵗ ²
Please welcome @DylanFalcoLoL and @rodrigo_rlt as our new Head Coach and Head Analyst!
*Pending Riot approval pic.twitter.com/TXRc9oIG3U
— G2 Esports (@G2esports) December 2, 2021

Selain Falco, G2 turur melantik bekas penganalisis Schalke 04, Rodrigo “Rodrigo” Domingues Oliveira sebagai ketua penganalisis untuk pasukan mereka bagi musim 2022.
Falco sebelum ini pernah membantu Fnatic ke pentas akhir Worlds 2018.
Kemudian, menyertai pasukan Schalke 04 pada awal 2019 dan sudah membimbing pasukan itu sepanjang musim 2019 sebelum pasukan itu dibubarkan pada awal 2021.
Sumber: Dot Esports.


Meskipun Sukan Olimpik fokus kepada sukan fizikal, cubaan untuk memasukkan permainan video dalam acara berprestij sudah lama dibincangkan sekian lama tetapi masih lagi tidak dibenarkan oleh Jawatankuasa Olimpik Antarabangsa (IOC) dek kerana menunjukkan game ‘terlalu ganas’.
Ini bukan bermakna titik noktah untuk menyertakan pertandingan permainan video secara kompetitif atau e-sukan ke acara sukan antarabangsa.

The Esports Observer melaporkan Intel memeterai kerjasama dengan IOC untuk mengadakan kejohanan e-sukan, Intel World Open bagi menghangatkan pembukaan Olimpik Tokyo 2020.
Intel World Open akan menampilkan pertandingan Street Fighter V dan Rocket League dengan kerjasama Capcom dan juga Psyonix/Epic Games. Intel dan IOC menawarkan hadiah wang terkumpul sebanyak RM2,086,500 (USD$500,000) iaitu pemenang untuk setiap kategori pertandingan ini bakal menerima hadiah wang sebanyak RM1,043,250 (USD$250,000).
Penyertaan kejohanan Intel World Open akan dibuka secara online untuk semua pemain mengikut negara-negara yang mengambil bahagian. Pasukan yang layak dalam pusingan kelayakan online akan mara ke Katowice, Poland bagi melayakkan diri ke pusingan akhir yang bertempat di Tokyo.
Street Fighter V dan Rocket League
Ini bukan pertama kali IOC dan Intel bekerjasama dalam mengadakan acara e-sukan. Mereka pernah mengadakan sebuah kejohanan Intel Extreme Masters (IEM) Pyeongchang di Korea Selatan sempena acara Sukan Olimpik Musim Sejuk Korea Selatan 2018. Pertandingan IEM khusus kepada permainan real-time strategy (RTS) popular di Korea Selatan iaitu StarCraft II dan hanya disiarkan melalui strim.
Kali ini, Intel World Open dibuka untuk orang awam untuk hadir bagi pusingan terakhir yang akan diadakan di Zepp DiverCity, Tokyo pada 22 sehingga 24 Julai 2020.
Bagi mereka yang padu dalam Street Fighter V dan Rocket League, korang boleh mula berlatih kerana pusingan kelayakan akan dibuka pada awal 2020.
Adakah korang rasa e-sukan akan tergolong sebagai acara sukan berpingat dalam Olimpik seperti yang telah ditonjolkan oleh Sukan Asia 2019? Kongsikan pendapat korang bersama kami.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Malaysia Cyber Games 2018 yang akan bertempat di Pusat Perdagangan Dunia Putra (PWTC) pada 13 dan 14 Januari ini antara acara penting yang mampu menyediakan peluang pekerjaan kepada anak muda.
Kenyataan ini disuarakan oleh Menteri Komunikasi dan Multimedia, Datuk Seri Salleh Said Keruak di majlis pra pelancarannya di Putrajaya hari ini.
Kata beliau, industri e-sukan membuka lebih banyak peluang pekerjaan dan anak muda khususnya dapat mempelajari bagaimana untuk mengendalikan acara seumpama ini.
MCG 2018 kali ini juga lebih berbeza apabila 9 games dipertandingkan berbanding sebelum ini. Lebih menarik, Playerunkown’s Battleground kegemaran ramai juga dipertandingkan.
Untuk maklumat lebih lanjut, boleh refer artikel di SINI.


China kini bukan sahaja menyekat masa permainan video tetapi kini cuba untuk mengawal penstriman permainan video.
Satu laporan dari leaker PUBG mengatakan PUBG sudah dibuang dari pelantar penstriman besar di China.
Menurut PlayerIGN yang juga individu terkenal dengan leak PUBG membuat satu ciapan yang mengejutkan ramai pihak.
”E-sukan PUBG di China berkemungkinan besar akan berakhir”

UPDATE & LEAK:
PUBG esports may be over in China via sources
 The game’s closed off on Tencent’s egame.qq
DouYu censorship. Huya is silent.
 Today’s changes is said to come from self-censorship, not the government. Following a Tencent meeting with regulators early this month.
— PlayerIGN (@PlayerIGN) September 27, 2021

PUBG sudah dibuang dari DouYu, Huya dan juga penstriman Tencent egame.gg. Ini seolah-olah menunjukkan PUBG dibuang dari platform penstriman popular.
Ia dibuat selepas perjumpaan Tencent dan kerajaan China awal bulan ini yang memerlukan pemberhentian beberapa kebenaran permainan.
Pada masa yang sama, PUBG Continental Series 5 juga sedang berlangsung membabitkan pasukan China iaitu NewHappy dan Games Forever Young. Pemain, pasukan dan penganjur tak akan dapat menayangkan kejohanan ini jika peraturan ini berkuatkuasa.
Tencent juga diberitahu supaya tidak hanya memberi fokus kepada keuntungan dan juga menghalang masalah ketagihan di antara kanak-kanak dan remaja bawah umur.
Bukan hanya PUBG malah beberapa permainan video lain di China juga dikenakan desakan dari kerajaan China juga.


Pejam celik, pejam celik, kita sudah sampai ke bulan Jun yang mana E3 2019 bakal berlangsung pada 10 – 12 Jun.
E3 pada tahun ini berasa lain sedikit kerana tiada kehadiran Sony PlayStation dan EA dalam senarai persidangan. EA pula bakal mengadakan pameran mereka tersendiri dipanggil EA Play pada 9-10 Jun 2019.
Namun, masih ada lagi penerbit dan pembangun ternama yang bakal hadir ke pameran E3 2019 untuk mengumumkan berita-berita terbesar dalam industri game.
Inilah senarai penuh acara persidangan berserta dengan pautan siaran langsung dalam waktu tempatan berserta dengan jangkaan kami untuk E3 2019.
Electronics Arts: 9 sehingga 10 Jun, Sabtu & Ahad bermula pada pukul 12am.

EA tetap berada di E3 2019 tetapi mereka akan mengadakan persidangan tersendiri dikenali sebagai EA Play. Berbeza dengan EA Play sebelum ini, tiada orang kenamaan yang akan berucap berjela-jela tetapi EA mahu fokus sepenuhnya kepada pengumuman game-game terhangat mereka.
Menurut laman rasmi EA Play, EA akan berikan info lebih lanjut tentang musim ke-2 Apex Legends, Star Wars Jedi: Fallen Order, Battlefield 5, The Sims, Anthem dan banyak lagi.
Korang boleh saksikan persidangan EA Play melalui YouTube dan Twitch.
Microsoft: 10 Jun, Isnin, pukul 4 pagi

Tanpa kehadiran PlayStation, nampak gayanya Microsoft bersungguh-sungguh untuk menjayakan persidangan E3 paling gempak. Persidangan Microsoft untuk E3 2018 penuh dengan pengumuman game secara bertalu-talu dan kami merasakan Microsoft akan mengikut formula yang sama.
Pada E3 2019, Microsoft akan mengumumkan 14 game khas untuk Xbox One dan mungkin menunjukkan salah satu konsol generasi baru kepada pengunjung dan penonton E3 2019. Kami jangka The Outer Worlds dan Cyberpunk 2077 bakal dapat tarikh rasmi semasa persidangan ini.
Korang boleh tonton siaran langsung persidangan Microsoft di E3 2019 melalui YouTube, Twitch, Facebook dan Twitter.
Bethesda: 10 Jun, Isnin, pukul 8:30 pagi

Bethesda turut hadir ke E3 2019 tetapi kami masih tidak pasti kejutan apa bakal disajikan.
Pada tahun lepas, Bethesda telah umumkan game sains fiksyen baru bertajuk Starfield dan sambungan siri The Elder Scrolls iaitu The Elder Scrolls VI tetapi pengarah Bethesda Game Studios mengesahkan tiada apa-apa berita tentang kedua-dua game itu semasa E3 2019.
Untuk Bethesda, kami merasakan mereka mungkin tampilkan trailer baru untuk Wolfestein: Youngblood dan menerangkan lebih lanjut tentang game terbaru iD Software, Doom Eternal. Korang boleh tonton lihat persidangan Bethesda melalui YouTube, Twitch, Twitter dan Facebook.
Devolver Digital: 10 Jun, Isnin, pukul 10 pagi

Devolver Digital, penerbit untuk game indie terkenal seperti Hotline Miami dan Serious Sam suka mengadakan persidangan yang agak ‘luar biasa’ berbanding persidangan penerbit lain.
Lazimnya, Devolver Digital suka sakat dan perli isu semasa industri video game seperti microtransactions dan loot box pada persidangan E3 2018 sambil mengumumkan game seperti My Friend Pedro dan Serious Sam 4: Planet Badass.
Kami juga tidak dapat jangka apa bakal diumumkan tetapi korang boleh saksikan persidangan pelik melalui saluran Twitch.
PC Gaming Show: 11 Jun, Selasa, pukul 1 pagi

PC Gaming Show kembali dengan penajaan daripad Epic Games Store dan persidangan ini menonjolkan game-game terbaru yang bakal tiba di PC.
PC Gaming Show di E3 2018 mengumumkan lebih daripada 20 game seperti Maneater, Sable, Satisfactory dan juga termasuk kategori khas untuk game battle royale seperti Mavericks: Proving Ground, Realm Royale dan Rapture Rejects.
Ikuti siaran langsung PC Gaming Show melalui Twitch.
Ubisoft: 11 Jun, Selasa, pukul 4 pagi

Ubisoft kembali ke E3 2019 dengan kandungan eksklusif untuk Ghost Recon: Breakpoint, The Division 2, Rainbow Six Siege, For Honor dan banyak info lanjut tentang game Ubisoft lain seperti Assassin’s Creed Odyssey dan Steep.
Namun, CEO Ubisoft Yves Guillemot juga menjanjikan pengumuman lain dan ini mungkin merujuk kepada game baru dipanggil sebagai Roller Champions iaitu sukan roller derby ala Rocket League, Watch Dogs 3 dan Splinter Cell.
Korang boleh tonton persidangan Ubisoft melalui YouTube dan Twitch.
Square Enix: 11 Jun, Selasa, pukul 9 pagi

Untuk E3 2019, kami mengharapkan Square Enix akan memberitahu info lanjut tentang Final Fantasy 7 Remake terutamanya dari segi format episodik yang mereka ingin tuju.
Dalam persidangan yang sama, kami akan mengetahui lebih mendalam tentang Marvel’s Avengers iaitu game baru sedang dibangunkan secara senyap oleh Crystal Dynamics dengan kerjasama Marvel.
Kami cuma berharap persidangan Square Enix tidak terlalu pendek seperti apa yang berlaku pada E3 tahun lepas. Saksikan persidangan Square Enix melalui Twitch dan laman rasmi Square Enix.
Nintendo: 12 Jun, Rabu, pukul 12 pagi

Nintendo kembali dengan rancangan Nintendo Direct pendek tetapi padat dengan pengumuman game bagi Nintendo Switch. Pada E3 tahun ini, kami menjangkakan Nintendo akan memberikan berita baru tentang Pokemon Sword & Shield, game Animal Crossing baru dan mungkin ada model Nintendo Switch baru.
Walaupun persidangan Pokemon baru sahaja diadakan pada minggu ini dengan kemunculan Pokemon Sleep, game mobile Pokemon Masters dan game Detective Pikachu baru, kami harap ada berita baru untuk Pokemon Sword & Shield mungkin muncul di Nintendo Direct untuk E3 2019.
Korang boleh tengok siaran langsung Nintendo Direct melalui YouTube dan Twitch.
Dalam paling banyak acara persidangan di atas, mana satu yang korang paling tak sabar nak lihat dan game apa korang paling nanti-nantikan? Kongsikan pendapat bersama kami!


EA kini sedang mencari idea untuk menamakan semula siri FIFA. Jika hal ini berlaku, ia bakal menandakan berakhirnya sekutu hampir tiga dekad antara EA Sports bersama badan organisasi bola sepak antarabangsa itu.
Di dalam sebuah sidang media mengenai pelancaran FIFA 22, Cam Weber daripada EA Sports menerangkan, “Dengan kami melihat ke hadapan, kami juga sedang mencari idea untuk menamakan semula permainan bola sepak global EA Sports.”
Pembangun menjelaskan bahawa ini tidak akan mengubah perkongsian dan lesen permainan bola sepaknya, “Ini bermakna kami sedang memperincikan perjanjian hak penamaan bersama FIFA, yang berasingan daripada kerjasama dan lesen rasmi kami yang lain, di seluruh dunia bola sepak,”
Pihak EA juga tidak menjelaskan kenapa mereka membuat keputusan ini buat masa ini, walaupun nama FIFA menjadi semakin kurang digemari sejak belakangan ini. Hal ini berikutan FIFA sering terpalit dengan skandal termasuk skandal rasuah terbesar.
EA dan FIFA mula bekerjasama sejak 1993 dengan pelancaran FIFA International Soccer, dan sejak itu, mereka akan melancarkan sekurang-kurangnya satu permainan FIFA setiap tahun. Bahkan, ia menjadi siri permainan dengan hasil jualan terbaik di dalam sejarah.
Sebelum ini, Konami juga menukar nama permainan bola sepak mereka, Pro Evolution Soccer (atau Winning Eleven di pasaran Jepun) kepada eFootball.
Artikel ini diterjemah dan disunting daripada IGN SEA.


Battlefield 2042 mengalami kritikan hebat sejak ia mula dilancarkan pada bulan November dan dikatakan antara permainan yang paling teruk di Steam tahun lepas.
Peminat seluruh dunia menggunakan media sosial untuk menyuarakan kekecewaan mereka tentang Battlefield 2042 demi meminta pembangun memperbaiki keadaan permainan ini. Malah, penulis juga turut kecewa dengan permainan ini.
Pengarah komunikasi global EA, Andy McNamara menghantar satu siri kicauan di Twitter yang dipadamkan yang menjelaskan bahawa, meskipun beliau memahami kebimbangan peminat, pembangun memerlukan masa untuk berehat.
Beliau juga berkata bahawa jangkaan peminat untuk Battlefiled 2042 adalah melampau dan ciri itu mengambil masa untuk ‘skop, reka bentuk dan dilaksanakan.’
Kicauan ini, serta keadaan permainan menyebabkan moderator subreddit Battlefield 2042 mengancam pengguna dengan penutupan keseluruhan subreddit.
Ini berlaku selepas sejumlah besar pengguna toksik membanjiri subreddit berikutan kicauan McNamara.
Ringkasnya, moderator menawarkan tiga pilihan kepada pengguna: jika toksik dikurangkan, tiada apa yang berlaku; jika ia berterusan, bebenang akan ditutup awal untuk mengurangkan komen toksik; dan jika ia menjadi lebih teruk, subreddit akan dikunci sepenuhnya.

Masalah ini nampaknya berlarutan sejak pelancaran permainan yang tidak mencapai jangkaan peminat. Malah, ia juga kelihatan seperti tidak akan selesai selagi masalah-masalah tidak dibetulkan dalam permainan itu.
EA dan DICE juga sudah memperbaiki beberapa aspek permainan pada hujung tahun lepas, tetapi ia mungkin tidak menyelesaikan masalah yang lebih kritikal yang dihadapi pemain.
Sumber rujukan: Reddit


Electronic Arts (EA) meneruskan lagi langkah besar mereka dan kali ini banyak ekosistem e-sukan juga terkena tempias sekatan yang dibuat oleh EA.
Hari ini EA mengumumkan mereka akan membuang semua pemain profesional dari Rusia dan Belarus dalam mana-mana program e-sukan EA untuk Apex Legends Global Series (ALGS) dan EA SPORTS FIFA 22 Global Series.
Sangat berbeza dari VALORANT kerana Riot membenarkan pasukan Rusia tetapi mereka perlu menukar nama dan banner yang neutral.

pic.twitter.com/aJSozOQjrB
— Electronic Arts (@EA) March 16, 2022

Bagi FIFA keputusan ini tidaklah memberi impak yang besar untuk kejohanan dianjurkan mereka.
Namun, bagi ALGS, rantau Eropah, Asia Tengah dan Afrika didominasi pasukan dari Rusia.
33 daripada 120 pemain di Pro League adalah dari Rusia.
Ini membuatkan format untuk pertandingan perlu diubah sepenuhnya akibat 12 daripada 40 pasukan adalah dari Rusia.
Pemain-pemain profesional juga tekejut dengan keputusan ini.

??????????????????????????????????????????????????? https://t.co/TV0uzb3O80
— lerabinou (@lerabinou_) March 16, 2022

Ok this is fucking something else….. https://t.co/l7l4Jd8OOV
— Blasts (LFT) (@Blastsgg) March 16, 2022

ok. Searching for job in Poland https://t.co/NyHiYK7X9G
— ZETA 9impulse 🇺🇦 (@9Impu1se) March 16, 2022

Ada juga pemain Rusia yang menunjukkan emel yang mereka dapat dari EA.

Russian players just got email from EA that says:
 move your shit to another country
you have 3 days left
 Thank you.
-ALGS Administration pic.twitter.com/ftU1qQfnOt
— 🇹🇷 NAVI Wrugb (@Wrugb) March 16, 2022

Setakat ini semua pentadbir ALGS juga sudah menghantar emel ke semua pemain yang sudah berdaftar sebagai residen Rusia atau Belarus.
Emel itu cuma memberitahu mereka perlu memberi jawapan mereka berada di luar Rusia dan Belarus untuk tindakan selanjutnya.


EA pernah dipalit dengan kontroversi kerana syarikat ini meletakkan terlalu banyak lootbox (kotak tikam) terlalu banyak ke dalam Star Wars: Battlefront 2 dan FIFA Ultimate Team beberapa tahun lepas.
Kontroversi yang membangkitkan kemarahan ramai pemain menyebabkan EA merombak semula sistem kedua-dua game ini, malah mendapat perhatian badan-badan kerajaan dan organisasi antarabangsa. Namun, EA mempunyai definisi lain untuk model bisnes kotak tikam ini.

PCGamesN melaporkan naib presiden hal ehwal undang-undang dan presiden EA, Kerry Hopkins berpendapat pembelian secara rambang ini bukanlah kotak tikam tetapi ia adalah “mekanik kejutan”.
Hopkins juga membandingkan mekanik ini sudah lama wujud dan sama seperti kejutan permainan dalam makanan seperti “Kinder Eggs, Hatchimals atau LOL Surprise”.
Hopkins membalas persoalan yang ditanyakan oleh ahli Parti Kebangsaan Scotland semasa sesi persidangan parlimen UK bagi Jawatankuasa Digital, Budaya, Media dan Sukan, “Kami rasa cara kami meletakkan mekanik ini ke dalam FIFA iaitu implementasi paling terbesar, FIFA Ultimate Team dan pek-pek kami sebenarnya sah di sisi undang-undang, menyeronokkan dan ramai orang sukakan.
“Kami bersetuju dengan suruhanjaya perjudian UK, suruhanjaya perjudian Australia dan banyak lagi suruhanjaya perjudian lain berpendapat ini bukanlah satu bentuk perjudian dan kami juga tidak setuju terdapat bukti yang menunjukkan kotak tikam ini boleh menggalakkan gejala berjudi. Kami rasa ini adalah produk yang mana semua orang boleh nikmati secara sihat dan sukakan elemen kejutan.”
Senang cerita, EA menyamakan kotak tikam ini sama macam mainan Kinder Joy, Dendang dan Tora di Malaysia. Ini juga bermaksud EA menolak semua pendirian yang telah diambil oleh negara-negara lain seperti Belanda dan Belgium. Kedua-dua negara ini mengharamkan kotak tikam atas sebab perjudian dan ketagihan pada awal tahun lepas.
Korang boleh saksikan keseluruhan sesi ini dalam siaran penuh parlimen melalui pautan ini bermula pada minit ke 15:43:15.
Ikuti kami di Facebook dan Instagram.
Saksikan kami di YouTube.


Electronic Arts (EA) hari ini mengumumkan kepulangan semula game EA untuk gedung game digital PC, Steam yang diuruskan oleh Valve. Pada tahun 2011, EA menarik semua game PC daripada Steam untuk melancarkan aplikasi pelancar khas di PC, Origin.
Kerjasama EA dan Valve ini bermakna korang boleh mula pra-tempah Star Wars Jedi: Fallen Order di Steam yang akan dilancarkan pada 15 November.

Sehubungan dengan pengumuman itu, EA Access akan datang ke Steam bermula pada tahun 2020. EA Access adalah servis langganan yang mana membolehkan korang untuk menikmati semua game diterbitkan dan dibangunkan oleh EA beberapa hari lebih awal serta dapat diskaun sebanyak 10% dalam satu harga yang sama. Ini menjadikan Steam sebagai platform keempat yang menerima EA Access selepas dilancarkan di PS4, Xbox One dan Origin (PC).
Menurut gamesindustry.biz, harga EA Access untuk Steam akan ikut sama seperti konsol dan Origin Access (PC) untuk tahap Basic. Ini bermakna EA Access untuk Steam bernilai RM99 untuk satu tahun manakala RM19 untuk sebulan.
Apex Legends

Bukan setakat Star Wars Jedi: Fallen Order sahaja, game EA terkenal lain juga bakal muncul di Steam seperti The Sims 4 dan Unravel 2 pada beberapa bulan akan datang. Game multiplayer seperti Apex Legends, FIFA 20 dan Battlefield V akan tiba di Steam pada tahun depan yang mana pemain di Origin dan Steam boleh bermain bersama-sama.
Kita lihat EA telah mengembalikan game PC ke Steam. Korang rasa syarikat lain seperti Ubisoft, Blizzard dan Bethesda akan mengalu-alukan game PC mereka di Steam ke? Kongsikan pendapat korang bersama kami di Facebook, Twitter dan Instagram.
Sumber: VG24/7


Battlefield 2042 akan datang musim luruh ini yang mana mod “All-Out Warfare” akan mempunyai 128 pemain sekaligus dari PS5, Xbox Series X dan PC melalui fungsi rentas platform.

EA menjangkakan bahawa mod itu tidak akan selalu mempunyai 128 pemain pada setiap masa.
Jadi EA akan menambah bots untuk memastikan populasi pemain bagi mod itu cukup.
Pemain sebenar masih menjadi keutamaan untuk mod ini. Jadi askar-askar AI tidak akan dijumpai apabila pemain sentiasa cukup. Mod ini akan membenarkan sehingga 64 askar AI untuk memenuhi semua server, platform, dan juga jumlah pemain sebenar yang memasuki mod “All-Out Warfare”.
Dari sudut EA, cara ini merupakan cara bernas untuk memastikan pemain tidak menunggu dengan lama untuk memasuki mod ini.
Tetapi kita masih tidak tahu bahawa AI yang dimasukkan dalam mod ini adalah membantu atau tidak. Malah bots yang berada di dalam PUBG hanya menjadi bahan ketawa dari pemain PUBG.
EA bakal memberi maklumat baru mengenai hal ini. Adakah Battlefield 2042 adalah permainan battle royale seterusnya selepas PUBG dan Fornite?
Sumber rujukan: TheVerge


Seorang eksekutif EA menyatakan dia tidak mahu berlaku perubahan pada pendekatan mereka dalam mengenakan pembayaran di mod Ultimate Team, meskipun berlaku perubahan pada undang-undang terhadap kotak tikam, sebagai satu perjudian.
Di dalam satu temuramah bersama Eurogamer, Chris Bruzzo, Ketua Pegawai Pengalaman EA, diajukan soalan mengenai tindakan kerajaan UK yang bakal menandakan kotak tikam sebagai satu bentuk perjudian.
“Paling penting, kami akan bekerja bersama kerajaan.
“Jadi kami membawakan nilai yang terbaik dan kami mempunyai 100 juta orang yang bermain permainan ini dan apabila anda mendapat seramai itu yang bermain dalam pelbagai bentuk yang anda boleh mainkan, ya, ia adalah skala sangat besar dan ia boleh menjana pendapatan yang banyak,” katanya.
“Kami perlukan pendapatan itu untuk terus membayar pembangun kami, jadi mereka boleh terus menghasilkan banyak nilai dan menjadikan permainan lebih menyeronokkan,” tambah EA lagi.
Walaubagainapun, perubahan oleh pihak kerajaan UK mungkin akan memaksa EA untuk mengubah bagaimana kaedah mereka mengimplementasi sistem ini.
Peraturan perjudian mungkin akan memaksa EA untuk mendapatakan lesen perjudian di UK dan mereka perlu meletakkan pengesahan umur bagi mengelakkan perjudian di bawah umur.
Sebelum ini, pihak kerajaan Belgium menghalang sistem kotak tikam, menyebabkan pihak EA terpaksa menghentikan penjualan matawang FIFA Point di negara itu.
Artikel ini diterjemah dan disunting daripada IGN SEA. Untuk artikel penuh sila layari SINI.


EA, apa dah jadi?
Baru-baru ini, Electronic Arts mengumumkan pemecatan 350 kakitangan dari unit berbeza termasuk pemasaran dan penerbitan. Dikatakan bahawa pemberhentian kakitangan ini adalah untuk “merangka kembali struktur organisasi selain memberikan komitmen berterusan dan menepati kehendak pemain,”.
Ini adalah kenyataan rasmi dari CEO EA, Andrew Wilson:
“Hari ini kami mengambil langkah penting sebagai sebuah syarikat untuk berdepan cabaran dan bersedia dengan peluang mendatang. Kami juga mengubah struktur dalam bahagian pemasaran dan penerbitan, unit operasi dan juga mengurangkan urusan di Jepun dan Rusia kerana kami punya cara berlainan untuk memenuhi kehendak pemain dalam pasaran sana.
“Ini adalah hari yang sukar. Perubahan ini akan memberi kesan kepada 350 jawatan dalam syarikat seramai 9,000 kakitangan. Ia adalah keputusan penting namun sukar dibuat dan kami ambil serius akan hal ini. Kami menghargai setiap usaha dan penat lelah semua orang,”
EA juga mengatakan akan membantu bekas kakitangan ini mencari peluang lain di luar sana. Masih tidak pasti apa punca sebenar pemecatan ini namun yang pasti, ia adalah untuk kebaikan bersama.
Permainan video terbaru daripada EA ialah Apex Legends dan Anthem.
Sumber: Comicbook


EA baru-baru ini mengumumkan mahu membuat penjenamaan baru untuk permainan video bolasepak FIFA.
Tetapi nama itu dimiliki oleh Fédération Internationale de Football Association (FIFA).
Mengikut laporan dari New York Times, EA perlu membayar FIFA RM4 billion setiap empat tahun semata-mata untuk mengekalkan lesen dan nama baru.
Ini membuatkan EA perlu memikirkan cara untuk menambah cara pengewangan bagi membantu dalam perjanjian baru ini.
EA sudah lama bekerja dengan jenama FIFA sejak tahun 1993 dan mula mengeluarkan francais FIFA secara tahunan bermula 1997.
Konami juga menukar jenama bagi Pro Evolution Soccer (PES) menjadi eFootball awal tahun ini.
EA pula sudah mengeluarkan trademark baru iaitu EA Sport FC di Eropah bulan ini.
Tidak menjadi sesuatu yang mengejutkan jika penukaran jenama ini berjaya dan FIFA bakal berubah menjadi nama lain.


EA akan kembali ke E3 2019 buat kali keempat dan EA Play 2019 mempamerkan lebih banyak game tanpa sidang media oleh pegawai-pegawai eksekutif syarikat.
Electronic Arts mengumumkan tarikh untuk EA Play 2019 dan juga aktiviti bakal disediakan bagi pemain serta penonton. Edisi EA Play kali ini tiada persidangan rasmi dan sebaliknya, memfokuskan kepada game dan komuniti.
Ia digantikan dengan beberapa siaran langsung yang akan diadakan selama 2 hari pertama. EA Play 2019 akan menunjukkan koleksi pengumuman game daripada EA dan percuma untuk semua pengunjung E3 2019.
Pada hujung minggu, EA mengadakan pesta EA Play di mana peminat boleh berkunjung ke Hollywood Palladium, Amerika Syarikat untuk menikmati game ciptaan EA. Peminat di seluruh dunia boleh melayari EA.com untuk segalanya kandungan EA Play seperti melihat streamer kegemaran korang menunjukkan gameplay eksklusif, temuramah pembangun dan berita tergempar.
Dari kiri: Anthem, Star Wars Jedi: Fallen Order dan Battlefield 5 antara game diumumkan pada tahun lepas
Pada EA Play tahun lepas, sidang media fokus kepada Anthem, Battlefield 5 dan… game mobile, Command & Conquer: Rivals serta pengumuman game Star Wars baru, Star Wars: Jedi Fallen Order dibangunkan oleh pembangun Apex Legends, Respawn Entertainment.
EA Play 2019 akan bermula pada hari Jumaat (7 Jun 2019) dan pesta EA Play berlanjutan dari 8 Jun sehingga 9 Jun 2019.
Sumber gambar utama: Pushsquare


EA Play atau dahulunya dikenali sebagai EA Access kini boleh didapati di Steam.
Servis itu sejak dulu lagi tersedia di platform seperti PlayStation, Xbox dan PC menerusi Origin tapi sekarang pengguna Steam ada peluang untuk mengakses program tersebut.
Langganan servis itu adalah RM17 sebulan atau pun RM99 setahun. Menerusi servis itu, pelanggan akan menerima diskaun dan akses untuk permainan EA yang lama serta akses untuk mencuba permainan baru. Antaranya, pelanggan dapat bermain The Sims 4, Titanfall 2, Dead Space 2 dan macam-macam lagi judul EA.
Bagi pelanggan, mereka akan menerima manfaat dari empat permainan akan datang iaitu Madden NFL 21, FIFA 21, Star Wars dan Rocket Arena.
Bagi peminat permainan-permainan EA, pastinya anda tak ingin terlepas peluang ini. Layari Steam sekarang untuk melanggan.
Ikuti kami di Facebook, Twitter dan Instagram. Saksikan kami di YouTube.


FIFA Global Series mengalami rombakan signifikan untuk e-sukan dan kejohanan FIFA 22 dengan pengumuman yang memfokuskan beberapa perubahan ketara dari tahun-tahun sebelumnya.

FIFA Global Series (FGS) adalah puncak untuk pemain kompetitif FIFA. Ia memainkan peranan besar dalam membantu mereka lulus ke FIFAe World Cup dan berpeluang untuk menjadi juara dunia.
Format Baru Kejohanan
Perlawanan 2v2 akan menjadi teras dalam konsep e-sukan FIFA 22 dengan pemain berpasangan untuk menentang pasukan lawan. Ini tidak akan menggantikan pertandingan 1v1 yang dikenali oleh pemain FIFA, tetapi menawarkan dimensi lain dalam permainan.

Tambahan pula, musim ini akan menawarkan dua kejohanan 2v2 FIFA 22 yang besar iaitu kategori Team of the Year Cup dan Team of the Season Cup. Pasangan yang menjuarai setiap kejohanan ini akan layak ke FIFAe Club World Cup.
Format 1v1

Pelawanan 1v1 tidak akan berubah dan akan terus menjadi teras dalam esukan FIFA 22.
Tarikh Penting
FIFA 22 Global Series akan bermula pada 27 November.
Jika anda berminat untuk bertanding, anda perlu mendaftarkan diri di pautan ini sebelum 4 Oktober.
Kelayakan untuk FIFAe Club Series bermula pada bulan November, yang merangkumi Team Of The Year Cup dan Team Of The Season Cup yang baru.
 Akhir sekali, tarikh untuk FIFAe Nations Series belum ditetapkan.


Pasukan Korea Selatan, Kwangdong Freecs berjaya menjadi juara kejohanan FIFA Online 4, EACC Summer 2022.
Hasil kemenangan ini, Kwangdong membawa pulang keseluruhan AS$35,000 (RM156,000).
Hari terakhir (grand final) menunjukkan dominasi dari Kwangdong yang mana mereka berdepan pasukan senegara, CrazyWin yang menang ke atas DHFC 3-2 dan ProGamer 3-1.
Walaupun CrazyWin mendominasi ke atas Kwangdong, mereka terus mencari rentak dan titik penyamaan sekali gus merebut gelaran juara.
KDF SeongMin adalah pemain MVP bagi siri ini, memenangi tiga perlawanan menerusi sepakan penalti.
EACC 2022 membawakan 12 pasukan dari empat negara, China, Korea, Thailand dan Vietnam.